hotchpotch/miracl-hf-unified huggingface dataset:
ফরজ
ফরজ () / () একটি ইসলামী শব্দ যা অবশ্য কর্তব্য কোন ধর্মীয় আচারকে নির্দেশ করে। পারসি, তুর্কি, উর্দু, হিন্দি ভাষায়ও ফরজ একই অর্থে ব্যবহৃত হয়। ইসলাম ধর্মে ফরজ বলতে বুঝায় আল্লাহ রাব্বুল আলামীন তার বান্দার উপর যেসব কাজ অাবশ্যক করেছেন। যে সকল মুসলমান এই আবশ্যক কাজগুলো পালন করবেন তারা মুক্তি ও সওয়াব অর্জন করবেন।
ফিকাহ ফরজকে দুই শ্রেণিতে ভাগ করেছে।
ঋগ্বেদ
ঋগ্বেদ (সংস্কৃত: ', "ঋক্‌" (', "স্তুতি, কাব্য") ও "বেদ" (' "জ্ঞান")) হল একটি প্রাচীন ভারতীয় বৈদিক সংস্কৃত স্তোত্র সংকলন। এটি বেদ নামে পরিচিত হিন্দুধর্মের চারটি আনুশাসনিক ধর্মগ্রন্থের ("শ্রুতি") অন্যতম।
ঋগ্বেদের ৩২৯ ঋষি ও ২৮ ঋষিকা ন্যূনতম ৫৪ উপাস্য সত্ত্বার প্রতি ইহ ও পারলৌকিক যেসব প্রার্থনা করেছেন তা থেকে প্রতিভাত যে এ উপাস্য দেবদেবীরা দ্রষ্টা-রচকের মননে সময়জ্ঞাপক তারা বা তারাপুঞ্জ (নক্ষত্র) রূপক ।
এটি ইন্দো-ইউরোপীয় ভাষায় রচিত প্রাচীনতম বিদ্যমান গ্রন্থগুলির একটি। ভাষাবৈজ্ঞানিক ও ভাষাতাত্ত্বিক প্রমাণিত হয় যে, ঋগ্বেদ খ্রিস্টপূর্ব ১৫০০-১২০০ অব্দের মধ্যবর্তী সময়ে ভারতীয় উপমহাদেশে রচিত হয়েছিল। যদিও অনেকে মনে করেন, এই গ্রন্থের রচনাকাল খ্রিস্টপূর্ব ১৭০০-১১০০ অব্দ।
ঋগ্বেদের কয়েকটি পৌরাণিক কাহিনি এবং বিশ্বের উৎপত্তি, দেবদেবীর স্তোত্র, জীবন, সম্পত্তি ইত্যাদি লাভের জন্য প্রাচীন প্রার্থনামূলক অনেক কাব্যিক উপাখ্যান রয়েছে। এগুলির কয়েকটি আজও হিন্দুদের বিভিন্ন উৎসবে অনুষ্ঠানে আবৃত্তি করা হয়। ঋগ্বেদ পৃথিবীর সেই প্রাচীনতম ধর্মগ্রন্থগুলির একটি যা আজও মান্যতা পায়।
ঋগ্বেদের যে পাঠটি আজ পাওয়া যায় সেটির মূল ভিত্তি লৌহযুগের (নিচে কালনির্ধারণ দেখুন) একটি সংকলন। এই সংকলনটি থেকে ‘গোত্রীয় গ্রন্থাবলি’ (মন্ত্রদ্রষ্টা, দেবতা ও ছন্দ অনুসারে ২য়-৭ম মণ্ডল) পরবর্তীকালে সম্পাদিত একটি সংস্করণ পাওয়া যায়। এই পরবর্তীকালীন সংকলনটি আবার অন্যান্য বেদসমূহের সঙ্গে মুখে মুখে সম্পাদিত একটি সংকলন। এই সংকলনে পরবর্তীকালে কিছু প্রক্ষিপ্ত বিষয় যুক্ত হয়েছিল, যা মূল ঋগ্বেদের কঠোর বিন্যাস-প্রণালীর সঙ্গে বেমানান। এর সঙ্গে বৈদিক সংস্কৃতের বিশুদ্ধ উচ্চারণ পদ্ধতির মধ্যেও কিছু পরিবর্তন (যেমন সন্ধির নিয়ামন) এসেছিল।
অন্যান্য বেদসমূহের মতো সম্পাদিত পাঠটির একাধিক সংস্করণ পাওয়া যায়। এর মধ্যে "পদপাঠ" সংস্করণটি গুরুত্বপূর্ণ। এটি পৌস আকারে রচিত এবং মুখস্ত করার সুবিধার্থে প্রতিটি শব্দ এখানে পৃথক আকারে লিখিত। এছাড়া "সংহিতাপাঠ"ও গুরুত্বপূর্ণ। এটি সন্ধির নিয়মানুসারে লিখিত ("প্রতিসখ্য" বিধানে বর্ণিত নিয়মানুসারে)। এটি হল আবৃত্তি-উপযোগী মুখস্ত রাখার সংস্করণ।
"পদপাঠ" ও "সংহিতাপাঠ" বিশ্বাসযোগ্যতা ও অর্থগতদিক থেকে ঋগ্বেদের মূল পাঠের সবচেয়ে নিকটবর্তী। প্রায় এক হাজার বছর ধরে ঋগ্বেদের মূল পাঠ সম্পূর্ণ নির্ভরযোগ্যতার সঙ্গে মুখে মুখে সংরক্ষিত হয়েছিল। এটি করার জন্য মুখে মুখে প্রচলিত রাখার প্রথাটিকে একটি বিশেষ উচ্চারণভঙ্গি দেওয়া হয়েছিল। এর জন্য সংস্কৃত সমাসবদ্ধ শব্দগুলির ব্যাসবাক্য এবং বৈচিত্র্য দান করা হয়েছিল। কোথাও কোথাও ব্যাকরণগত পরিবর্তনও আনা হয়েছিল। শব্দের এই পরিমার্জনার সঙ্গে সঙ্গেই অঙ্গসংস্থানবিদ্যা ও ধ্বনিবিজ্ঞানের একটি সমৃদ্ধ প্রথা গড়ে উঠেছিল। সম্ভবত গুপ্তযুগের (খ্রিস্টীয় ৪র্থ-৬ষ্ঠ শতাব্দী) আগে ঋগ্বেদ লিখিত হয়নি। গুপ্তযুগে ব্রাহ্মী লিপি সুপ্রচলিত হয়েছিল (ঋগ্বেদের প্রাচীনতম বিদ্যমান পাণ্ডুলিপিগুলি পরবর্তী মধ্যযুগের)। যদিও মুখে মুখে প্রচলিত রাখার প্রথাটি আজও আছে।
ঋগ্বেদের আদি পাঠ (যেটি ঋষিগণ অনুমোদন করেছেন) বিদ্যমান "সংহিতাপাঠে"র পাঠের সঙ্গে কাছাকাছি গেলেও সম্পূর্ণ এক নয়। তবে ছন্দ ও অন্যান্য দিক থেকে এর কিছু অংশ অন্তত একই ধাঁচে লেখা।
সরস্বতী পূজা
সরস্বতী পূজা হিন্দু বিদ্যা ও সঙ্গীতের দেবী সরস্বতীর আরাধনাকে কেন্দ্র করে অনুষ্ঠেয় একটি অন্যতম প্রধান হিন্দু উৎসব। শাস্ত্রীয় বিধান অনুসারে মাঘ মাসের শুক্লা পঞ্চমী তিথিতে সরস্বতী পূজা আয়োজিত হয়। তিথিটি শ্রীপঞ্চমী বা বসন্ত পঞ্চমী নামেও পরিচিত। উত্তর ভারত, পশ্চিমবঙ্গ, ওড়িশা, নেপাল ও বাংলাদেশে সরস্বতী পূজা উপলক্ষে বিশেষ উৎসাহ উদ্দীপনা পরিলক্ষিত হয়। শ্রীপঞ্চমীর দিন অতি প্রত্যুষে বিভিন্ন শিক্ষাপ্রতিষ্ঠান, ছাত্রছাত্রীদের গৃহ ও সর্বজনীন পূজামণ্ডপে দেবী সরস্বতীর পূজা করা হয়। ধর্মপ্রাণ হিন্দু পরিবারে এই দিন শিশুদের হাতেখড়ি, ব্রাহ্মণভোজন ও পিতৃতর্পণের প্রথাও প্রচলিত। পূজার দিন সন্ধ্যায় শিক্ষাপ্রতিষ্ঠান ও সর্বজনীন পূজামণ্ডপগুলিতে সাংস্কৃতিক অনুষ্ঠানও আয়োজিত হয়। পূজার পরের দিনটি শীতলষষ্ঠী নামে পরিচিত। পশ্চিমবঙ্গে কোনো কোনো হিন্দু পরিবারে সরস্বতী পূজার পরদিন অরন্ধন পালনের প্রথা রয়েছে।
সরস্বতী বৈদিক দেবী হলেও সরস্বতী পূজা বর্তমান রূপটি আধুনিক কালে প্রচলিত হয়েছে। তবে প্রাচীন কালে তান্ত্রিক সাধকেরা সরস্বতী-সদৃশ দেবী বাগেশ্বরীর পূজা করতেন বলে জানা যায়। ঊনবিংশ শতাব্দীতে পাঠশালায় প্রতি মাসের শুক্লা পঞ্চমী তিথিতে ধোয়া চৌকির উপর তালপাতার তাড়ি ও দোয়াতকলম রেখে পূজা করার প্রথা ছিল। শ্রীপঞ্চমী তিথিতে ছাত্রেরা বাড়িতে বাংলা বা সংস্কৃত গ্রন্থ, শ্লেট, দোয়াত ও কলমে সরস্বতী পূজা করত। গ্রামাঞ্চলে এই প্রথা বিংশ শতাব্দীতেও প্রচলিত ছিল। শহরে ধনাঢ্য ব্যক্তিরাই সরস্বতীর প্রতিমা নির্মাণ করে পূজা করতেন। বর্ধমান মহারাজার পূজায় বিশেষ সমারোহের আয়োজন করা হয়। দূর দুরান্ত থেকে মানুষ এই পূজার বিসর্জন দেখতে আসত। পূজা উপলক্ষে দুই ঘণ্টা আতসবাজিও পোড়ানো হত। আধুনিক শিক্ষাপ্রতিষ্ঠানে সরস্বতী পূজার প্রচলন হয় বিংশ শতাব্দীর প্রথমার্ধে।
শাস্ত্রীয় বিধান অনুসারে, শ্রীপঞ্চমীর দিন সকালেই সরস্বতী পূজা সম্পন্ন করা যায়। সরস্বতীর পূজা সাধারণ পূজার নিয়মানুসারেই হয়। তবে এই পূজায় কয়েকটি বিশেষ উপাচার বা সামগ্রীর প্রয়োজন হয়। যথা: অভ্র-আবীর, আমের মুকুল, দোয়াত-কলম ও যবের শিষ। পূজার জন্য বাসন্তী রঙের গাঁদা ফুলও প্রয়োজন হয়। লোকাঁচার অনুসারে, ছাত্রছাত্রীরা পূজার পূর্বে কুল ভক্ষণ করেন না। পূজার দিন কিছু লেখাও নিষিদ্ধ। যথাবিহিত পূজার পর লক্ষ্মী, নারায়ণ, লেখনী-মস্যাধার (দোয়াত-কলম), পুস্তক ও বাদ্যযন্ত্রেরও পূজা করার প্রথা প্রচলিত আছে। এই দিন ছোটোদের হাতেখড়ি দিয়ে পাঠ্যজীবন শুরু হয়।পূজান্তে পুষ্পাঞ্জলি দেওয়ার প্রথাটি অত্যন্ত জনপ্রিয়। বিভিন্ন শিক্ষাপ্রতিষ্ঠানে ছাত্রছাত্রীদের দল বেঁধে অঞ্জলি দিতে দেখা যায়।
পূজার পরদিন পুনরায় পূজার পর চিড়ে ও দই মিশ্রিত করে দধিকরম্ব বা দধিকর্মা নিবেদন করা হয়। এরপর পূজা সমাপ্ত হয়। সন্ধ্যায় প্রতিমা বিসর্জন দেওয়া হয়।
রাবণ
রাবণ ভারতীয় মহাকাব্য রামায়ণের অন্যতম প্রধান চরিত্র ও প্রধান খলনায়ক। তিনি মহাকাব্য ও পুরাণে বর্ণিত লঙ্কা (বর্তমানে শ্রীলঙ্কা) দ্বীপের রাজা। রামচন্দ্রের পত্নী সীতাকে হরণ করে তিনি লঙ্কায় নিয়ে যান। সীতার উদ্ধারকল্পে কিষ্কিন্ধ্যার বানরসেনার সাহায্যে রামচন্দ্র লঙ্কা আক্রমণ করলে রাবণের সঙ্গে তাঁর যুদ্ধ হয়। এই ঘটনা রামায়ণ মহাকাব্যের মূল উপজীব্য। রামায়ণের উত্তরকাণ্ডে তাঁর পূর্বজীবনের কথা বলা হয়েছে।
রাবণের প্রকৃত নাম দশগ্রীব। তার রাবণ নামটি শিবের দেওয়া। জনপ্রিয় শিল্পে তার দশটি মাথা, দশটি হাত ও দশটি পা দর্শিত হয়। মহাকাব্যে কামুক ও ধর্ষকামী বলে নিন্দিত হলেও রাবণকে মহাজ্ঞানী ও তাপসও বলা হয়েছে। উত্তর ভারতে দশেরা উৎসবে রাবণের কুশপুত্তলিকা দাহ আজও এক জনপ্রিয় প্রথা। রাবণ আদি যুগে সর্বপ্রথম মর্তে উড়ন্ত যান পুষ্পক রথ ব্যবহার করেন।
মহর্ষি পুলস্তের পুত্র বিশ্রবাঃ ছিলেন এক ব্রহ্মর্ষি। দৈত্যরাজকন্যা পুষ্পৎকটার রূপে মুগ্ধ হয়ে মহর্ষি তাকে দশদিন ধরে সম্ভোগ করেন। এর ফলে মহর্ষির ঔরসে পুষ্পৎকটার গর্ভে দশপুত্রের তুল্য দশানন রাবণের জন্ম হয়। যখন বিশ্রবাঃ জানতে পারেন এই পুত্র রাক্ষস হবে তখন সে পুষ্পৎকটার গর্ভে পুনরায় দুই পুত্র উৎপন্ন করেন। এরা বিভীষণ ও কুম্ভকর্ণ।
রাবণ শিবের ভক্ত ছিলেন ও শিবতান্ডব স্তোত্র রচনা করেন। ব্রহ্মার বরে ইনি মানুষ ভিন্ন আর কারুর হাতে অবধ্য ছিলেন। ।
দ্য স্ট্রেইট স্টোরি
দ্য স্ট্রেইট স্টোরি (ইংরেজি ভাষায়: The Straight Story) চলচ্চিত্রটি সত্য ঘটনার উপর ভিত্তি করে নির্মীত। পরিচালনা করেছেন বিখ্যাত মার্কিন পরিচালক ডেভিড লিঞ্চ, মুক্তি পেয়েছে ১৯৯৯ সালে। আইওয়া অঙ্গরাজ্যের অ্যালভিন স্ট্রেইট তার লনমোয়ারে (জমি চাষের এক ধরণের ট্রাক্টর) করে আইওয়া থেকে উইসকনসিন গিয়েছিলেন তার অসুস্থ ভাই লায়েল স্ট্রেইটকে দেখতে। এই ভ্রমণ নিয়েই ছবির কাহিনী রচিত হয়েছে। লিঞ্চের অনেকদিনের সঙ্গী ও সহকর্মী মেরি সুইনির প্রযোজনা ও সম্পাদনায় নির্মীত এই ছবির রচয়িতা হলেন "জন ই রোচ"।
ছবির নাম দ্বারা অ্যালভিন স্ট্রেইটকে নির্দেশ করা হচ্ছে। কিন্তু এর একটি ভিন্ন তাৎপর্যও আছে। ডেভিড লিঞ্চের সব ছবির কাহিনীই সাধারণত প্যাঁচালো হয়ে থাকে, মনোযোগ দিয়ে না দেখলে এবং লিঞ্চ সম্বন্ধে পূর্ব অভিজ্ঞতা না থাকলে বোঝা যায় না। কিন্তু এই ছবির কাহিনীতে কোন ঘোরপ্যাঁচ নেই। এ কারণেই একে স্ট্রেইট তথা সোজাসাপ্টা বলা যেতে পারে।
অ্যালভিন স্ট্রেইটের বয়স ৭৩ বছর। সে চোখে কম দেখে এবং দুইটি লাঠিতে ভর করে হাটে। চোখে কম দেখার কারণে তার কোন ড্রাইভিং লাইসেন্স নেই। এমন সময় তার ভাই লায়েলের হার্ট স্ট্রোকের সংবাদ আসে। লায়েলের সাথে গত ১০ বছর সে কথা বলেনি, মনোমালিন্যের কারণে। কিন্তু শেষ সময়ে ভাইকে দেখার জন্য অ্যালভিন দৃঢ় প্রতিজ্ঞ। তার সাথে তার মেয়ে থাকে যে তাকে উইসকনসিনে ভাইয়ের কাছে পৌঁছে দিতে পারবে না, তাকে একাই যেতে হবে। সে গাড়ি চালাতে পারবে না, অন্য কেউ তাকি গাড়ি চালিয়ে নিয়ে যাচ্ছে এটা ভাবতেও তার ভাল লাগে না। তাই নিজের লনমোয়ার বের করে রওয়ানা হয়।
লনমোয়ার জমি চাষের এক ধরণের ট্রাক্টর যার গতি খুব কম। আইওয়ার লরেন্স থেকে তাকে উইসকনসিনের মাউন্ট জায়োনে যেতে হবে। এই দুই স্থানের দূরত্ব প্রায় ২৪০ মাইল। এই দূরত্ব পাড়ি দিতে তার কয়েক মাস লেগে যায়। বিচিত্র এই ভ্রমণের অভিজ্ঞতার মাধ্যমেই সিনেমার কাহিনী এগিয়ে যায়।সমালোচকরা দ্য স্ট্রেইট স্টোরির প্রশংসা করেছেন। এর অনন্য বৈশিষ্ট্যময়তা বিশেষ প্রশংসা কুড়িয়েছে। রটেন টম্যাটোস রেটিং ৯৫% এবং আইএমডিবি রেটিং ৮.০।
"দ্য স্ট্রেইট স্টোরি" সর্বমোট ১২টি পুরস্কার ও ২৯টি মনোনয়ন লাভ করেছে। "রিচার্ড ফার্ন্সওয়ার্থ" সেরা অভিনেতা হিসেবে একাডেমি পুরস্কার মনোনয়ন লাভ করেন। উল্লেখ্য, তিনিই সবচেয়ে বেশী বয়সী ব্যক্তি যিনি এই মনোনয়ন লাভ করেন। এছাড়া ডেভিড লিঞ্চ গোল্ডেন পাম মনোনয়ন লাভ করেন।
বেশ কিছু বৈশিষ্ট্যের মাধ্যমে ডেভিড লিঞ্চ তার নির্মাণ কৌশল স্পষ্ট করেছেন। সে হিসেবে তার অন্যান্য ছবির সাথে এর বেশ কিছু মিল লক্ষ্যণীয়। যেমন:
বৈষ্ণব পদাবলি
বৈষ্ণব পদাবলি বা বৈষ্ণব পদাবলী বৈষ্ণব ধর্মতত্ত্বের রসভাষ্য নামে খ্যাত এক শ্রেণীর ধর্মসঙ্গীত সংগ্রহ। বৈষ্ণব পদাবলী সাহিত্যর সূচনা ঘটে চর্তুদশ শতকে বিদ্যাপতি ও চণ্ডীদাস-এর সময়ে তবে ষোড়শ শতকে এই সাহিত্যের বিকাশ হয়। বৈষ্ণব পদাবলীর প্রধান অবলম্বন রাধাকৃষ্ণের প্রেমলীলা।
শ্রীকৃষ্ণ হলেন সৎ-চিৎ-আনন্দের মূর্তিমান বিগ্রহ।রাধা তাঁরই প্রকাশাত্মিকা শক্তি।শ্রীকৃষ্ণের হ্লাদিনী অংশ সঞ্জাত রাধা সৃষ্টি হয়েছেন তাঁরই
লীলাসুখানুভবের জন্য।শ্রীরাধা আয়ান বধূ।তাই শ্রীকৃষ্ণের সাথে তাঁর প্রেম অসামাজিক, পরকীয়া।জীবও তেমনই তত্ত্বের দিক থেকে শ্রীকৃষ্ণের স্বকীয় হলেও রূপ-রস-গন্ধযুক্ত জগতের সঙ্গে সে এমনই নিবিড়ভাবে আবদ্ধ যে সে তার স্বকীয়তা ভুলে যায়।সেই ভুল ভাঙলে জীব ভগবানের ডাকে সাড়া দেয়, তখন ঘটে তার পরকীয়া অভিসার।এভাবেই তৈরী হয়েছে বৈষ্ণব পদাবলীর তত্ত্ব।
বৈষ্ণব পদাবলির শিল্পীরা ছিলেন নরহরি সরকার , বাসু ঘোষ, লোচন দাস,জ্ঞানদাস, গোবিন্দদাস, প্রমুখ। 'লীলাকীর্তন' সংগঠনের প্রধান, নরোত্তম ঠাকুর ও ছিলেন শিল্পী। শ্রীচৈতন্য পরে একে ধর্মীয় আন্দোলনে রূপান্তরিত করেন। বৈষ্ণব পদাবলি ব্রজবলি ও বাংলা ভাষায় রচিত।
রাধাকৃষ্ণ-পদাবলীর প্রধান সুর বিরহের।এই বিরহ-সুরের রণনেই বাৎসল্যের, অনুরাগের এবং মিলনের শ্রেষ্ঠ পদগুলি উৎকর্ষপ্রাপ্ত।সংস্কৃত সাহিত্যে বিরহ প্রধানত পুরুষের তরফে।যেমন ‌ঋক্ বেদে পুরুরবার বিরহ, রামায়ণে রামের বিরহ, মেঘদূতে যক্ষের বিরহ।নবীন আর্যভাষার সাহিত্যে তথা বৈষ্ণব গীতিকাব্যে বিরহ একান্তভাবে নারীরই।এর কারণ দুটি- এক, ইতিমধ্যে সংসারে নারীর মর্যাদা হ্রাস পেয়েছে।দুই, প্রাদেশিক সাহিত্যের প্রধান বিষয়গুলি মেয়েলি ছড়া-গান থেকে গৃহীত।
রবীন্দ্রনাথ ঠাকুরের কিছু গান যেমন-'ভানুসিংহ ঠাকুরের পদাবলী' বৈষ্ণব পদাবলী দ্বারা প্রভাবিত। এগুলি বেশিরভাগ ব্রজবুলি ভাষায় রচিত।এর মধ্যে বিখ্যাত- 'মরণ রে তুহু মম শ্যাম সমান','গহন কুসুম কুঞ্জমাঝে','শাঙন গগনে ঘোর ঘনঘটা' ইত্যাদি।
এছাড়া-'ওহে জীবন বল্লভ', 'মাঝে মাঝে তব দেখা পাই', 'নয়ন তোমারে পায়না দেখিতে', 'আমি জেনেশুনে তবু ভুলে আছি' ইত্যাদি গানে বৈষ্ণব পদাবলীর ভাব পরিস্ফুট।
আ ক্লকওয়ার্ক অরেঞ্জ (দ্ব্যর্থতা নিরসন)
নিচের যেকোনটিকে বোঝাতে পারে:
টাটা কন্‌সাল্টেন্সি সার্ভিসেস
টাটা কন্‌সাল্টেন্সি সার্ভিসেস বা টিসিএস (ইংরেজি: Tata Consultancy Services Limited (TCS)) একটি ভারতীয় তথ্য প্রযুক্তি সংস্থা। এটি ভারতের সবথেকে পুরনো এবং সবথেকে বড় তথ্যপ্রযু্ক্তি এবং বিপিও (Business Process Outsourcing) সংস্থা। এটি এশিয়ার সবথেকে বড় তথ্যপ্রযুক্তি সংস্থাও বটে। এই সংস্থাটিতে তিন লক্ষ উনিশ হাজারের বেশি কর্মী কাজ করেন।
১৯৬৮ খ্রিস্টাব্দে টাটা কনসালটেন্সি সার্ভিসেস স্থাপিত হয়। তখন এর নাম ছিল টাটা কম্পিউটার সেন্টার। পরবর্তীকালে ১৯৯০ এর দশকে এই সংস্থাটির অভূতপূর্ব উন্নতি ঘটে। ভারতের প্রায় কুড়িটি শহরে এই সংস্থার অফিস রয়েছে। এছাড়া ভারতের বাইরেও বহু জায়গায় এই সংস্থার অফিস রয়েছে।
ইভান পাভলভ
ইভান পেত্রোভিচ পাভলভ () (১৪ই সেপ্টেম্বর, ১৮৪৯ - ২৭শে ফেব্রুয়ারি, ১৯৩৬) একজন রুশ চিকিৎসক যিনি বস্তুবাদী গবেষণার জন্য প্রসিদ্ধ। তার শৈশব দিন থেকে পাভলভ অস্বাভাবিক শক্তির বুদ্ধিগত প্রতিভা প্রদর্শন করে যার নাম দেন "গবেষণার জন্য প্রেরণা"।
তার সবচেয়ে বড় অবদান "সাপেক্ষ প্রতিবর্ত" ব্যাখ্যাকারী গবেষণাসমূহ। তিনি গুরুমস্তিষ্কের অনেকগুলি প্রতিবর্ত ক্রিয়ার ব্যাখ্যা প্রদান করেন, এবং গবেষণার মাধ্যমে কুকুরের দেহে কিভাবে এই সব প্রতিবর্ত তৈরি হয় ও কাজ করে তা প্রমাণ করেন। ১৯২২ সালে তার ফলাফলগুলি ভাষণ আকারে প্রকাশিত হয়। তিনি ১৯০৪ সালে পৌষ্টিকপ্রণালীর উপর গবেষণার জন্য নোবেল পুরস্কার লাভ করেন।
ইভান পেত্রোভিচ রাশিয়ার "রায়জান" নামক গ্রামে জন্মগ্রহণ করেন। তিনি তাঁর ১১ জন ভাইবোনদের মধ্যে সবার বড় ছিলেন। তাঁর পিতা ছিলেন গ্রামের একজন ধর্ম যাজক। পিতার ইচ্ছানুযায়ী স্নাতক পাশ করার পর তিনি গ্রামের কাছাকাছি এক ধর্মবিদ্যালয়ে ভর্তি হন। ১৮৭৫ সালে শারীরবিদ্যা বিষয়ে কৃতকার্য হন এবং চিকিৎসাবিদ্যায় ডাক্তারি করতে মনোনিবেশ করেন এবং ১৮৮০ সালে সে বিষয়ে পাশ করেন।
চিকিৎসক হবার পর ১৮৮৬ সালে তিনি সেন্ট পিটার্সবার্গে চাকরির আবেদন করেন। কিন্তু দুর্ভাগ্যক্রমে তিনি চাকরিটা পান না। পরবর্তীতে গবেষণার কাজে লিপজিগ বিশ্ববিদ্যালয়ের অধ্যাপক লাডউইকের সাথে কাজ করেন। সেখানে বিজ্ঞানী ওনডট-এর সাথে পরিচিত হন।
১৮৯০ সালে সেন্ট পিটার্সবার্গে যে কলেজে ডাক্তরি পড়েছিলেন সে কলেজেই অধ্যাপনার কাজ পান। তবে তিনি মূলত গবেষণাধর্মী কাজই বেশি করতেন।
পাভলভের প্রধান খ্যাতি কুকুরের সাপেক্ষ প্রতিবর্ত ক্রিয়ার গবেষণাকে কেন্দ্র করে। এই গবেষণার মাধ্যমে মানুষ এবং পশুর মস্তিষ্কের সংগে বাইরের উত্তেজকের সম্পর্কের বিধান আবিষ্কার করে। তার সাপেক্ষ প্রতিবর্ত ক্রিয়ার তত্ত্বের ভিত্তিতে আধুনিক মনোবিজ্ঞানে বস্তুবাদী এবং আচরণবাদী গবেষণা ও ব্যাখ্যা বিশেষভাবে বৃদ্ধি পেয়েছে।
আ ক্লকওয়ার্ক অরেঞ্জ (উপন্যাস)
আ ক্লকওয়ার্ক অরেঞ্জ (ইংরেজি ভাষায়: A Clockwork Orange) অ্যান্থনি বার্জেস রচিত উপন্যাস যা ১৯৬২ সালে প্রকাশিত হয়। ১৯৭১ সালে এই উপন্যাসের উপর ভিত্তি করে স্ট্যানলি কুবরিক তার বিখ্যাত আ ক্লকওয়ার্ক অরেঞ্জ ছবিটি নির্মাণ করেন। টাইম সাময়িকী এই উপন্যাসকে ১৯২৩ থেকে ২০০৫ সালের মধ্যে প্রকাশিত সেরা ১০০ ইংরেজি উপন্যাসের তালিকায় সংযুক্ত করেছে।
এই বইয়ে মোট তিনটি খণ্ড আছে। প্রতিটি খণ্ডে সাতটি করে অধ্যায় আছে। এই ২১টি অধ্যায় দ্বারা বার্জেস মানব জীবনের ২১ বছর বয়সকে চিহ্নিত করেছেন। কারণ ২১ বছরকে মানুষের পরিপূর্ণতা অর্জনের ক্ষেত্রে একটি মাইলফলক বিবেচনা করা হয়। কিন্তু ১৯৮৬ সালের আগে সকল মার্কিন সংস্করণে বইয়ের ২১তম অধ্যায়টি বাদ দেয়া হয়েছে। কুবরিক মার্কিন সংস্করণের আলোকেই তার ছবিটি নির্মাণ করেন। এ কারণে ছবিতেও ২১তম অধ্যায়ের কিছু নেই। অ্যান্থনি বার্জেস এই ব্যাপারে অসন্তোষ প্রকাশ করেছিলেন।
অ্যান্থনি বার্জেস
অ্যান্থনি বার্জেস (ইংরেজি ভাষায়: Anthony Burgess) (জন্ম: ২৫ ফেব্রুয়ারি, ১৯১৭ - মৃত্যু: ২২ নভেম্বর, ১৯৯৩) বিখ্যাত ইংরেজ ঔপন্যাসিক, সমালোচক, সুরকার, উদারতাবাদী, কবি, নাট্যকার, চিত্রনাট্য লেখক, প্রাবন্ধিক, ভ্রমণ কাহিনী লেখক, সম্প্রচারক, অনুবাদক, ভাষাবিদ ও শিক্ষাবিদ। তার জন্ম ম্যান্‌চেস্টার শহরে। দীর্ঘ সময় দক্ষিণ-পূর্ব এশিয়া, যুক্তরাষ্ট্র, ভূমধ্যসাগরীয় ইউরোপ এবং ইংল্যান্ডে বসবাস করেছেন। তার গুরুত্বপূর্ণ সাহিত্যকর্মের মধ্যে রয়েছে: পূর্বে ব্রিটিশ সাম্রাজ্যের পতনের সময় নিয়ে লেখা "মালয়ান ত্রয়ী", এক কবি ও তার কাব্য প্রতিভা নিয়ে লেখা চার পর্বের উপন্যাস "এন্ডারবাই", শেক্সপিয়ারের প্রেমিক জীবন নিয়ে লেখা "নাথিং লাইক দ্য সান", খারাপের প্রকৃতি নিয়ে লেখা "আ ক্লকওয়ার্ক অরেঞ্জ" এবং বিংশ শতাব্দীর প্রাকৃতিক দৃশ্য নিয়ে লেখা "আর্থলি পাওয়ার্‌স"। এছাড়া তিনি জেমস জয়েস, আর্নেস্ট হেমিংওয়ে, শেক্সপিয়ার ও ডি এইচ লরেন্স এর সাহিত্যকর্মের সমালোচনা লিখেছেন। ভাষাতত্বের উপর তার বিশ্লেষণ "ল্যাংগুয়েজ মেইড পেইন" এবং "আ মাউথফুল অফ এয়ার" নামে প্রকাশিত হয়েছে। পাশাপাশি তার বেশ কয়েকটি ভাষায় গুরুত্বপূর্ণ সাংবাদিক প্রকাশনার কৃতিত্ব রয়েছে। তার সুপরিচিত অনুবাদ ও অণুলিখনগুলোর মধ্যে রয়েছে "Cyrano de Bergerac", "Oedipus the King" এবং "Carmen for the stage"। চিত্রনাট্যের মধ্যে রয়েছে "জেসাস অফ নাজারেথ" এবং "মোজেস দ্য ল'গিভার"। "কোয়েস্ট অফ ফায়ার" ছবিতে ব্যবহৃত প্রগৈতিহাসিক ভাষা নির্মাণ করেছেন এবং Sinfoni Melayu এর তৃতীয় সিম্ফনির (সি-তে) সুর করেছেন। এক কথায় তিনি বহু গুণে গুণান্বিত ছিলেন।
কুরআনের অলৌকিকতা
পারিভাষিক অর্থে ই'জায হল এমন এক গুণ যা অনুরূপ কোনো কিছু নিয়ে আসার ক্ষেত্রে সাধারণ ক্ষমতাকে অতিক্রম করে যায়। কুরআন মুসলমানদের প্রধান ধর্মগ্রন্থ। ইসলাম ধর্ম মতে এটি আল্লাহর বাণী এবং এর ই'জায গুণ রয়েছে। কুরআনে বলা হয়েছে, 
আরও বলা হয়েছে,
কুরআনের কিছু আয়াত আধুনিক বিজ্ঞানের সাথে মিল রয়েছে বলা হয়। প্রায় চৌদ্দশ বছর পূর্বে এসব বিষয় উল্লেখ থাকাকে অনেকে কুরআনের অলৌকিকতা বলে উল্লেখ করে। যেমন - বিগ ব্যাং থিওরীর সাথে সূরা আল-আম্বিয়ার ৩০ নং আয়াতের মিল রয়েছে, যেখানে বলা হয়েছে, 
আবার সূরা ফুসসিলাত (হা-মীম সিজদাহ) এর ১১ নং আয়াতে মহাবিশ্বের প্রাথমিক অবস্থার কথা বলা হয়েছে, 
কুরআনে বিজ্ঞান সংক্রান্ত বিস্তারিত আলোচনা আসে নি। বরং কুরআন মানুষকে মহাবিশ্বের সৃষ্টি সম্পর্কে চিন্তা করতে বলেছে এবং দাবি করেছে, 
কুরআন অনুসারে, আল্লাহ্ তাঁর প্রেরিত নবীগণের নবুয়তের প্রমাণ হিসেবে কিছু অলৌকিক ঘটনা ঘটাতেন। অলৌকিক ঘটনাগুলো আল্লাহ তা'আলার ইচ্ছা ও ক্ষমতায় ঘটত। যেমন- মুসলিমরা বিশ্বাস করে মক্কার কাফেররা মুহাম্মাদ (স.) এর কাছে নবুয়তের সপক্ষে কোনো নিদর্শন চাইলে আল্লাহ তা'আলা চাঁদকে সাময়িকভাবে দ্বিখন্ডিত করেছিলেন। কুরআনের সূরা কামার-এর প্রথম আয়াতে এর উল্লেখ পাওয়া যায়।
অলিভার গোল্ডস্মিথ
অলিভার গোল্ডস্মিথ (ইংরেজি ভাষায়: Oliver Goldsmith) (১০ই নভেম্বর, ১৭৩০ - ৪ঠা এপ্রিল, ১৭৭৪) অ্যাংলো-আইরিশ লেখক, কবি ও চিকিৎসক। তার সবচেয়ে বিখ্যাত সাহিত্যকর্মগুলো হচ্ছে উপন্যাস "The Vicar of Wakefield" (১৭৬৬), কবিতা "The Deserted Village" (১৭৭০) এবং নাটক "The Good-natur'd Man" (১৭৬৮) ও "She Stoops to Conquer" (১৭৭৩)।
১৭৬০ সালে "The Citizen of the World" নামে ধারাবাহিক চিঠি প্রকাশ করা শুরু করেন। পাবলিক লেজারে এগুলো প্রকাশিত হতো।
চতুস্তলক
চতুস্তলক হল চারটি ত্রিভূজ তল বিশিষ্ট একটি ঘনবস্তু যার প্রতি শীর্ষে তিনটি করে ত্রিভূজ মিলিত হয় । যেই চতুস্তলকের সবগুলো তল সমান আকারের সমবাহু ত্রিভূজ তাকে বলা হয় সুষম চতুস্তলক । সুষম চতুস্তল একটি প্লেটোনিক ঘনবস্তু ।
চতুস্তলক একটি বিশেষ ধরনের পিরামিড । সংজ্ঞা অনুযায়ী যে ঘনবস্তুর ভূমি একটি সমতল বহুভূজ এবং অন্য তলগুলো সব ত্রিভূজাকার এবং তারা একটি সাধারণ শীর্ষে মিলিত হয় তাকে পিরামিড বলা হয় । চতুস্তলকের ক্ষেত্রে ভূমিটি ত্রিভূজ হয় বলে একে ত্রিভূজাকার পিরামিডও বলা হয় থাকে । তবে চতুস্তলকের চারটি তলের যেকোনটিকেই ভূমি হিসেবে ধরা যেতে পারে ।
যে কোন উত্তল ঘনবস্তুর মতই, এক পাতা কাগজকে ভাঁজ করে চতুস্তলকের আকৃতি দেয়া সম্ভব ।
চতুস্তলকের চারটি বাহু বা কিনারা রয়েছে । বাহুগুলো একে অপরের সাপেক্ষে অসমন্তরাল হলেও পরষ্পরের সাথে ছেদ করে না কারণ তারা প্রত্যেকেই ভিন্ন ভিন্ন সমতলে অবস্থিত । 
সুষম চতুস্তলকের সমগ্রতলের ক্ষেত্রফল = ভুমির ক্ষেত্রফল + (ভুমির পরিধি * হেলানো উচ্চতা) / ২ ...
সুষম চতুস্তলকের আয়তন = ভুমির ক্ষেত্রফল * উচ্চতা / ৩ ...
জিনি ওয়েজলি
জিনার্ভা মলি "জিনি" ওয়েজলি ব্রিটিশ লেখিকা জে. কে. রাউলিং-এর হ্যারি পটার সিরিজের একটি কাল্পনিক চরিত্র। শুরুর দিকে জিনির চরিত্রটি তেমন গুরুত্বপূর্ণ ছিলনা। তাকে হ্যারি পটারের ঘনিষ্ঠ বন্ধু রন ওয়েজলির বোন হিসেবেই দেখা হত। সে প্রথম থেকেই হ্যারির প্রেমে পড়ে যায়। সিরিজের পরবর্তী পর্বে জিনির গুরুত্ব বেড়ে যায় এবং হ্যারি পটারের প্রেমিকা হিসেবে তার আবির্ভাব ঘটে।
গ্রহ নীহারিকা
গ্রহ নীহারিকা (ইংরেজি ভাষায়: Planetary nebula) এক বিশেষ ধরনের গ্যাসীয় নীহারিকা। যেসব তারার ভর কম, নির্দিষ্টভাবে বলতে গেলে যেসব তারার ভর সূর্যের ভরের ১.৪ গুণের কম তারা জীবনের অন্তিম দশায় শ্বেত বামন তারায় পরিণত হয়। শ্বেত বামন তারা হওয়ার ঠিক আগে তারাটি লোহিত দানব হিসেবে থাকে। এই লোহিত দানব তারাই তার বহির্ভাগ মহাকাশে নিক্ষেপ করে, আর অন্তর্ভাগ সংকুচিত হয়ে শ্বেত বামন গঠন করে। মহাকাশে নিক্ষিপ্ত ঐ গ্যাসই গ্রহ নীহারিকা গঠন করে।
নীহারিকার কেন্দ্রীয় শ্বেত বামন যে অতিবেগুনি রশ্মি নিঃসরণ করে তার প্রভাবে বহির্ভাগের গ্যাসগুলো আয়নিত হয়। এই আয়নগুলো যখন তাদের হারানো ইলেকট্রন ফিরে পায় তখন ফোটন নির্গত হয়। নিসৃত ফোটনের কারণেই নীহারিকা প্রজ্জ্বলিত হয়।
গ্রহ নীহারিকা পর্যবেক্ষণ বেশ গুরুত্বপূর্ণ। কারণ এরা আন্তঃনাক্ষত্রিক মাধ্যমে অনেক রাসায়নিক পদার্থ নিঃসরণ করে। তাই এদেরকে অধ্যয়ন করে ছায়াপথের রাসায়নিক গঠন ও বিবর্তন বিষয়ে ধারণা পাওয়া সম্ভব। এছাড়া অন্যান্য ছায়াপথগুলোতে গ্রহ নীহারিকা উজ্জ্বলতম বস্তুগুলোর মধ্যে অন্যতম। সুতরাং অন্য ছায়াপথের তথ্য লাভের ক্ষেত্রে এদের অবদান অনস্বীকার্য।
ঢাকা ওয়ারিয়র্স
ঢাকা ওয়ারিয়র্স বাংলাদেশী ক্রিকেট খেলোয়াড়দেরকে নিয়ে গড়া একটি ক্রিকেট দল। দলটি অন্য ৮টি দলের সাথে ইন্ডিয়ান ক্রিকেট লীগ (ICL) এর ২০০৮ সালের মৌসুমে অংশ নিয়েছিল। এই দলের অধিনায়ক ছিলেন বাংলাদেশ জাতীয় ক্রিকেট দলের সাবেক অধিনায়ক হাবিবুল বাশার।
এছাড়া দলের অন্যান্য সদস্যদের মধ্যে মোহাম্মদ শরীফ,মোশাররফ হোসেন রুবেল,অলক কাপালি,নাজিমউদ্দীন প্রমুখরা ছিলেন অন্যতম।দলটির কোচ হলেন ভারতের জাতীয় দলের প্রাক্তন বোলার বলবিন্দার সান্ধু।
১আরএক্সএস জে১৬০৯২৯.১-২১০৫২৪
১আরএক্সএস জে১৬০৯২৯. ১-২১০৫২৪ (ইংরেজি ভাষায়: 1RXS J160929.1-210524) একটি প্রাক-প্রধান ধারার তারা। পৃথিবী থেকে প্রায় ৪৭২ আলোকবর্ষ দূরে বৃশ্চিক রাশিতে তারাটি অবস্থিত। সম্প্রতি টরন্টো বিশ্ববিদ্যালয়ের বিজ্ঞানীরা এর পাশে সৌরজগতের বৃহস্পতি গ্রহের চেয়েও আট গুণ বড় একটি বহির্জাগতিক গ্রহের সন্ধান পেয়েছেন। তারা কোন পরোক্ষ পদ্ধতিতে নয়, বরং সরাসরি গ্রহটির ছবি তুলতে সক্ষম হয়েছেন। তবে একে বহির্গ্রহ হিসেবে এখনও স্বীকৃতি দেয়া হয়নি। স্বীকৃতি পেলে এটাই হবে কোন বহির্গ্রহের প্রথম সরাসরি ছবি। জেমিনি অবজারভেটরি থেকে এর ছবি তোলা হয়েছে।
নার্গিস আসার খানম
নার্গিস আসার খানম (সৈয়দা খাতুন) বিদ্রোহী কবি কাজী নজরুল ইসলামের প্রথম স্ত্রী। কবি তার ছায়ানট; পূবের হাওয়া; চক্রবাক কাব্য গ্রন্থের অনেক কবিতা নার্গিসকে কেন্দ্র করে রচনা করেন। ছায়ানটের মোট ৫০ টি কবিতার মধ্যে "বেদনা অভিমান'; "অবেলায়"; "হার মানা হার"; "অনাদৃতা"; "হারামনি"; মানস বধু; বিদায় বেলায়; পাপড়ি খেলা; ও বিধূর পথিক সহ মোট নয়টি কবিতা নার্গিসকে কেন্দ্র করে লেখেন।
নার্গিস আসার খানম বর্তমান কুমিল্লা জেলার মুরাদনগর থানার দৌলতপুর গ্রামের খাঁ বাড়ির আসমাতুন্নেসার মেয়ে। তার পিতার নাম মুন্‌শী আবদুল খালেক। নার্গিসের মামা আলী আকবর খান নজরুলের সাথে কলকাতায় পাশাপাশি থাকতেন। তিনি নজরুলকে তার বাড়ি কুমিল্লায় নিয়ে যান ১৯২১ সালে, উদ্দেশ্য ছিল তার পরিবারের কোন মেয়ের সাথেই নজরুলের বিয়ের ব্যবস্থা করা। নজরুলও নার্গিসকে পছন্দ করেন এবং বিয়েতে রাজি হন। এই সময় আলী আকবর খান নজরুলকে তার কলকাতার কোন বন্ধুদের চিঠি দিতেন না এমনকি নজরুলের চিঠিও কলকাতায় পোস্ট করার আগেই সরিয়ে ফেলতেন। বিয়ের প্রায় কিছুদিন আগে নজরুল এই ঘটনা গুলো জানতে পারেন। নার্গিসের দ্বিতীয় স্বামী কবি আজিজুল হাকিম পরবর্তিতে সেই চিঠি গুলো জনসম্মুখে প্রকাশ করেন।
১৩২৮ বঙ্গাব্দের ৩ আষাঢ় শুক্রবার কবির সাথে নার্গিসের বিয়ের দিন ধার্য হয়। সেদিন বিয়ের আকদ্‌ সম্পন্ন হলেও (কিছু ঐতিহাসিক দ্বিমত পোষণ করেন) কাবিনে ঘর জামাই থাকার শর্ত নিয়ে বিরোধ সৃষ্টি হয়। নজরুল বাসর সম্পন্ন না করেই নার্গিসকে ছেড়ে দৌলতপুর ত্যাগ করেন। এরপর নজরুলের সাথে নার্গিসের দেখা হয় ১৫ বছর পরে। তখন তাদের আনুষ্ঠানিক বিবাহ বিচ্ছেদ ঘটে। কবি আজিজুল হাকিমের সাথে নার্গিসের দ্বিতীয় বিয়ে সম্পন্ন হয়।
শামসুন নাহার মাহমুদ
বেগম শামসুন নাহার মাহমুদ (১৯০৮ - ১০ এপ্রিল ১৯৬৪) ছিলেন এ দেশের নারী মুক্তি আন্দোলনের অন্যতম নেত্রী, বিশিষ্ট সাহিত্যিক, শিক্ষাবিদ, রাজনীতিবিদ এবং সমাজসেবিকা ৷ মুসলমান সমাজে নারী শিক্ষা প্রসার ও অবরোধপ্রথা রহিত করার জন্য যাঁরা জীবন উত্সর্গ করেছিলেন তাঁদের মধ্যে তাঁর নাম বিশেষভাবে উল্লেখযোগ্য ৷ ঢাকা বিশ্ববিদ্যালয়ের দ্বিতীয় ছাত্রী হল শামসুন নাহার হল তার নামে নামকরণ করা হয়।
শামসুন নাহার ১৯০৮ সালের ১৯ অক্টোবর বাংলাদেশের বর্তমান ফেনী জেলায় গুথুমা গ্রামে, মুন্সীবাড়ীতে এক সম্ভ্রান্ত পরিবারে জন্মগ্রহণ করেন। বাবা মৌলভী মুহাম্মদ নুরুল্লাহ চৌধুরী ছিলেন মুন্সেফ এবং মা আছিয়া খাতুন চৌধুরী ছিলেন গৃহিনী। তিনি ছিলেন পিতৃহীনা। চট্টগ্রামের তামাকুমন্ডিস্থ নানা খান বাহাদুর আবদুল আজিজের বাড়িতে মা ও ভাই হবীবুল্লাহ বাহারের সাথে বড় হন। তিনি লেখাপড়া করেন ডাক্তার খাস্তগীর স্কুলে। তার স্বামী ছিলেন ডাঃ ওয়াহিদউদ্দিন মাহমুদ। ১৯৩২ সালে শামসুন নাহার বিএ পাশ করেন, তখন বেগম রোকেয়া এ উপলক্ষে সংবর্ধনার আয়োজন করেন। দশবছর পর ১৯৪২ সালের তিনি এমএ পাশ করেন।
শামসুন নাহার কিছুদিন নিখিল বঙ্গ মুসলিম মহিলা সমিতির সম্পাদক ছিলেন। ১৯৫২ সালে তিনি পূর্ব পাকিস্তানের প্রতিনিধি হিসেবে তুরস্ক ও মধ্যপ্রাচ্য সফর করেন। কলম্বোতে ইন্টারন্যাশন্যাল কাউন্সিল অব ওমেন-এ তিনি একটি দলের নেতৃত্ব দেন। সমগ্র এশিয়ার আঞ্চলিক পরিচালক হিসেবে তিনি ইন্টারন্যাশনাল ফ্রেন্ডশিপ অর্গানাইজেশনে যোগ দেন। ১৯৬২ তে তিনি পাকিস্তান জাতীয় পরিষদের সদস্য নির্বাচিত হন।
বিদ্রোহী কবি কাজী নজরুল ইসলামের সাথে শামসুন নাহার মাহমুদ ও তার ভাই হবীবুল্লাহ বাহারের খুব ভাল সম্পর্ক ছিল।কলকাতা থাকাকালীন শামসুন নাহার কবি কর্তৃক অনুপ্রানিত হয়ে লেখা শুরু করেন। তার প্রথম কবিতা প্রকাশিত হয়, "আঙ্গুর" পত্রিকায়। আইএ পড়বার সময় থেকেই তিনি "নওরোজ" ও "আত্মশক্তি" পত্রিকার নারী বিষয়ক অংশের সম্পাদকের কাজ করেন।কাজী নজরুল ইসলাম তার সিন্ধু হিন্দোল কাব্যগ্রন্থ "বাহার ও নাহার"-কে (হবীবুল্লাহ বাহার চৌধুরী ও শামসুন নাহার) উৎসর্গ করেন।
১৯৬৪ সালের ১০ এপ্রিল তিনি ঢাকায় মৃত্যুবরণ করেন। ১৯৮১ সালে গণপ্রজাতন্ত্রী বাংলাদেশ সরকার তাকে সমাজসেবার জন্য মরণোত্তর স্বাধীনতা দিবস পুরস্কার প্রদান করেন। ১৯৯৬ সালে বাংলাদেশ সরকার বেগম শামসুন নাহার মাহমুদকে মরণোত্তর ,'বেগম রোকেয়া পদক' প্রদান করা হয়।
আসিফ আলি জারদারি
আসিফ আলি জারদারি (জন্ম: জুলাই ২৬; ১৯৫৫)পাকিস্তানের ১৪ তম রাষ্ট্রপতি ও পাকিস্তান পিপলস পার্টির সহ-সভাপতি। পাকিস্তানের সদ্য প্রয়াত সাবেক প্রধানমন্ত্রী বেনজির ভুট্টো তার স্ত্রী ছিলেন। বেনজির ভূট্টোর দ্বিতীয় দফা শাসনামলে জারদারি পরিবেশ বিষয়ক মন্ত্রনালয়ের দায়িত্ব প্রাপ্ত মন্ত্রী ছিলেন। প্রায় কয়েক বছর জারদারি দূর্নীতির অভিযোগে কারাভোগ করেন।
হাউমেইয়া (দ্ব্যর্থতা নিরসন)
নিচের যেকোনটিকে বোঝাতে পারে:
মহাকাশ অভিযানের কালপঞ্জি
এটা মহাকাশ অভিযানের কালপঞ্জি। এখানে তারিখ অনুযায়ী মহাকাশ অভিযানের ইতিহাসে গুরুত্বপূর্ণ সকল ঘটনার তালিকা করা হয়েছে। মহাকাশে বিভিন্ন অর্জন এবং কোন কিছুর গৌরব অর্জনকারী প্রথম ব্যক্তি, জাতি বা নভোযানগুলোর ক্থা বিশেষভাবে উল্লেখিত হয়েছে।
লবঙ্গ
লবঙ্গ ("Syzygium aromaticum", অন্য নাম "Eugenia aromaticum" or "Eugenia caryophyllata") এক প্রকারের মসলা। লবঙ্গ গাছের ফুলের কুড়িকে শুকিয়ে লবঙ্গ মসলাটি তৈরি করা হয়। খাদ্যদ্রব্যে মসলা হিসাবে এটি ব্যবহার করা হয়। লবঙ্গের আদি বাস ইন্দোনেশিয়ায়, তবে বর্তমানে এটি পৃথিবীর সর্বত্র ব্যবহৃত হয়। জাঞ্জিবার, ইন্দোনেশিয়া ও মাদাগাস্কারে লবঙ্গ চাষ করা হয়। এছাড়া দক্ষিণ এশিয়ার বাংলাদেশ, ভারত, পাকিস্তান ও শ্রীলংকাতেও লবঙ্গের চাষ হয়ে থাকে।
FAO এর ২০০৫ এর উপাত্ত অনুসারে ইন্দোনেশিয়াতে পৃথিবীর ৮০% লবঙ্গ উৎপাদিত হয়। দ্বিতীয় ও তৃতীয় স্থানে রয়েছে যথাক্রমে মাদাগাস্কার ও তাঞ্জানিয়া।
লবঙ্গকে আস্ত অথবা গুড়া অবস্থায় রান্নায় ব্যবহার করা হয়। এর গন্ধ কড়া বলে অল্প পরিমাণে দিলেই চলে। ইউরোপ ও এশিয়া মহাদেশের প্রায় সব দেশেই এর ব্যবহার বিদ্যমান। ইন্দোনেশিয়াতে ক্রেটেক নামের সিগারেটে সুগন্ধি হিসাবে লবঙ্গ ব্যবহার করা হয়। চীনা ও জাপানীরা ধুপ হিসাবে লবঙ্গ ব্যবহার করে থাকে।
ভারতীয় উপমহাদেশের খাদ্যে দীর্ঘকাল ধরে লবঙ্গ ব্যবহার করা হয়ে আসছে। মেক্সিকোর খাদ্যেও এর ব্যবহার রয়েছে। এসব এলাকায় জিরা ও দারুচিনির সাথে লবঙ্গকে ব্যবহার করা হয়।
লবঙ্গের সুগন্ধের মূল কারণ "ইউজেনল" (Eugenol) নামের যৌগ। এটি লবঙ্গ থেকে প্রাপ্ত তেলের মূল উপাদান, এবং এই তেলের প্রায় ৭২-৯০% অংশ জুড়ে ইউজেনল বিদ্যমান। এই যৌগটির জীবাণুনাশক এবং বেদনানাশক গুণ রয়েছে। লবঙ্গের তেলের অন্যান্য গুরুত্বপূর্ণ উপাদান হলো অ্যাসিটাইল ইউজেনল, বেটা-ক্যারোফাইলিন, ভ্যানিলিন, ক্র্যাটেগলিক অ্যাসিড, ট্যানিন, গ্যালোট্যানিক অ্যাসিড, মিথাইল স্যালিসাইলেট, ফ্ল্যাভানয়েড, ইউজেনিন, র‌্যাম্নেটিন, ইউজেনটিন, ট্রি-টেরপেনয়েড, ক্লিনোলিক অ্যাসিড, স্টিগ্মাস্টেরল, সেস্কুইটার্পিন।
চেকোস্লোভাকিয়া
চেকোশ্লোভাকিয়া (চেক ও স্লোভাক ভাষায়: Československo) ১৯১৮ সালের অক্টোবর থেকে ১৯৯২ সাল পর্যন্ত সার্বভৌম রাষ্ট্র হিসেবে অস্তিত্বশীল ছিল। ১৯৯৩ সালে এই রাষ্ট্র বিভক্ত হয়ে চেক প্রজাতন্ত্র ও স্লোভাকিয়া নামক দুটি রাষ্ট্র গঠিত হয়।
উইলিয়াম মুর
নিচের যে কাউকে বোঝাতে পারে,
উইলিয়াম মুর (গণিতবিদ)
উইলিয়াম মুর (ইংরেজি ভাষায়: William Moore 1806-1823) ছিলেন ব্রিটিশ গণিতবিদ যিনি রকেট তত্ত্ব উন্নয়নে অবদান রেখেছিলেন। তিনি উলিচে অভস্থিত রয়েল মিলিটারি একাডেমিতে কাজ করতেন। ১৮১৩ সালে রকেট তত্ত্ব বিষয়ক একটি লেখা প্রকাশ করেন। এতেই প্রথমবারের মত নিউটনের গতির তৃতীয় সূত্রের আলোকে রকেটের তাত্ত্বিক কার্যকারিতা নিয়ে আলোচনা করা হয়। তার জীবন সম্পর্ক খুব বেশি জানা যায়নি। কারণ, দ্বিতীয় বিশ্বযুদ্ধের সময় জার্মান বাহিনীর বোমা বিস্ফোরণে অনেক দলিলপত্র ধ্বংস হয়ে যায়।
কন্‌স্তান্তিন ৎসিওলকোভ্‌স্কি
কন্‌স্তান্তিন এদুয়ার্দোভিচ ৎসিওলকোভ্‌স্কি () (১৭ই সেপ্টেম্বর, ১৮৫৭ - ১৯শে সেপ্টেম্বর, ১৯৩৫) পোলীয় বংশোদ্ভূত সোভিয়েত রকেট বিজ্ঞানী। তিনি নভশ্চরণ তত্ত্বের অগ্রদূতদের মধ্যে অন্যতম। তার জীবনের অধিকাংশ সময় কেটেছে মস্কো শহর থেকে ২০০ কিমি দূরে অবস্থিত কালুগার বাইরে একটি কাঠের বাড়িতে।
যোগেন্দ্রনাথ গুপ্ত
যোগেন্দ্রনাথ গুপ্ত (জন্ম: ২২ মার্চ ১৮৮৩ - মৃত্যূ: ১৯৬৫) একজন সাহিত্যিক এবং গবেষক। "শিশুভারতী" নামের বিখ্যাত কোষগ্রন্থের সম্পাদনা তাঁর উল্লেখযোগ্য কীর্তি। তিনি "কৈশোরক" পত্রিকার সম্পাদক ছিলেন। তাঁর রচিত "বাংলার ডাকাত" বইখানি উল্লেখযোগ্য। ইতিহাস ও সাহিত্যের বিভিন্ন বিভাগে তাঁর গবেষণামূলক অবদান স্মরণীয়।
যোগেন্দ্রনাথ গুপ্ত বর্তমান বাংলাদেশের ঢাকার মূলচরের নিবাসী ছিলেন। তিনি অল্পবয়েসে সাহিত্যচর্চা শুরু করেন।
তিনি ১০০টিরও বেশি বই লেখেন। তিনি "বিশ্বের ইতিহাস" ২১ খণ্ডে রচনা করেছিলেন। তাঁর রচিত গ্রন্থের ভেতর আছে,
রবার্ট এইচ গডার্ড
রবার্ট হাচিংস গডার্ড (ইংরেজি ভাষায়: Robert Hutchings Goddard) (৫ই অক্টোবর, ১৮৮২ - ১০ই আগস্ট, ১৯৪৫) মার্কিন অধ্যাপক ও বিজ্ঞানী যিনি ছিলেন তরল জ্বালানি চালিত নিয়ন্ত্রণযোগ্য রকেট উদ্ভাবনের অগ্রদূত। ১৯২৬ সালের ১৬ই মার্চ তিনিই প্রথম তরল জ্বালানি চালিত রকেট উৎক্ষেপণ করেন। ১৯৩০ থেকে ১৯৩৫ সাল পর্যন্ত যে রকেটগুলো উৎক্ষেপণ করেন সেগুলোর মধ্যে কোন কোনটির সর্বোচ্চ বেগ ছিল ৮৮৫ কিমি/ঘণ্টা (৫৫০ মাইল/ঘণ্টা)। তার আবিষ্কার এক নতুন বিপ্লবের জন্ম দিলেও, কিছু তত্ত্বের কারণে তাকে যথষ্ট দুর্ভোগ পোহাতে হয়েছে। জীবদ্দশায় খুব বেশি সমর্থন বা স্বীকৃতি পাননি। কিন্তু এখন তাকে আধুনিক রকেটবিদ্যার জনকদের একজন হিসেবে গণ্য করা হয়।
হের্মান ওবের্ট
হের্মান ওবের্ট () (২৫শে জুন, ১৮৯৪ - ২৮শে ডিসেম্বর, ১৯৮৯) প্রাক্তন অস্ট্রো-হাঙ্গেরীয় সাম্রাজ্যে (বর্তমান রোমানিয়া) জন্ম নেওয়া জার্মান বংশোদ্ভূত পদার্থবিজ্ঞানী। রাশিয়ার কন্‌স্তান্তিন ৎসিওলকোভ্‌স্কি ও যুক্তরাষ্ট্রের রবার্ট গডার্ডের সাথে তাঁকেও রকেটবিদ্যা ও নভোশ্চরণবিদ্যার অন্যতম জনক হিসেবে গণ্য করা হয়। তাঁরা তিনজন কখনও সক্রিয়ভাবে একসাথে কাজ করেননি, এর বদলে প্রত্যেকেই স্বাধীনভাবে কাজ করেছেন। তাঁদের প্রত্যেকের অবদানই তাই স্বয়ংসম্পূর্ণ ছিল।
এনজিসি ৩৬০৩
এনজিসি ৩৬০৩ (ইংরেজি ভাষায়: NGC 3603) এক বিশাল এইচ ২ অঞ্চল যা আকাশগঙ্গার ক্যারিনা নামক কুণ্ডলাকার বাহুতে অবস্থিত। এই অঞ্চল আমাদের সৌরজগৎ থেকে ২০,০০০ আলোকবর্ষ দূরে অভস্থিত। ১৮৩৪ সালে জন হার্শেল এটা আবিষ্কার করেন। এই অঞ্চলে একটা মুক্ত স্তবক (ছবির কেন্দ্রে) আছে যাতে প্রায় ২০০০টি উজ্জ্বল তারাও আছে। এই তারার প্রতিটিই আমাদের সূর্য থেকে অনেক বড় ও উজ্জ্বল। এর আরেকটি বিশিষ্টতা হচ্ছে, আমাদের ছায়াপথে এটাই একমাত্র বিশাল এইচ ২ অঞ্চল যা দৃশ্যমান আলোর তরঙ্গদৈর্ঘ্যে দেখা যায়।
এনজিসি ৩৬০৩ কে দুরবিনে খুব ছোট ও সাধারণ মনে হয়, অনেকটা নীহারিকার মত। আন্তঃনাক্ষত্রিক বিশোষণের কারণে অবশ্য তাতে একটু হলুদাভ আভা থাকে। ১৯৬০-এর দশকে রেডিও জ্যোতির্বিজ্ঞানের উন্নয়নের পর দেখা যায় এই অঞ্চল রেডিও তরঙ্গের খুব শক্তিশালী উৎস। পরবর্তীতে পর্যবেক্ষণের মাধ্যমে বিভিন্ন ছায়াপথে "স্টারবার্স্ট" নামে বিশেষ অঞ্চলে সন্ধান মিলেছে যেখানে বিপুল হারে তারার জন্ম প্রক্রিয়া চলে। কোন কোন ছায়াপথের পুরোটাই এমন স্টারবার্স্ট অঞ্চল বলে প্রমাণ পাওয়া গেছে। এনজিসি ৩৬০৩ এমনই এক স্টারবার্স্ট অঞ্চল।
১৯৮৭ সালে বৃহৎ ম্যাজেলানীয় মেঘে একটা অতিনবতারা প্রত্যক্ষ করা হয় যার নাম এসএন ১৯৮৭এ। কৃত্রিম উপগ্রহে স্থাপিত দুরবিনের মাধ্যমে এই অতিনবতারাকেই প্রথম নিবিঢ়ভাবে পর্যবেক্ষণ করা সম্ভব হয়েছিল। এই পর্যবেক্ষণ থেকে দেখা যায়, মূল বিস্ফোরণের আগে এর থেকে কিছু পদার্থ বিক্ষিপ্তভাবে মহাকাশে ছড়িয়ে পড়েছিল। এনজিসি ৩৬০৩ অঞ্চলের একটি তারা ঠিক একইভাবে তার কিছু পদার্থ মহাকাশে ছড়িয়ে দিয়েছে বলে প্রমাণ মিলেছে। এই তারার নাম শের ২৫। অতিনবতারার সাথে মিল অঞ্চলটি সম্পর্কে বিজ্ঞানীদের উৎসাহ বাড়িয়ে দিয়েছে।
সাপ্তাহিক বর্তমান
সাপ্তাহিক বর্তমান কলকাতা থেকে প্রচারিত একটি জনপ্রিয় পারিবারিক সাপ্তাহিক পত্রিকা। বর্তমান পত্রিকাগোষ্ঠী কর্তৃক প্রতি শুক্রবার এটি প্রকাশিত হয়ে থাকে। প্রখ্যাত সাংবাদিক বরুণ সেনগুপ্ত এই পত্রিকার প্রতিষ্ঠাতা ও প্রথম সম্পাদক।
আবলুস
আবলুস একধরনের কাষ্টল গাছ, এর কাঠের রঙ কাল । আবলুস কাঠের ঘনত্ব পানির থেকেও বেশি, তাই পানিতে ডুবে যায় । পানিতে ডুবে এরকম কাঠের সংখ্যা খুব বেশি নয় । এই কাঠ texture সূক্ষ্ম এবং মসৃন ভাবে পলিশ করা সম্ভব বলে অলঙ্কারিক কাজে এই কাঠের ব্যবহার রয়েছে ।
আবলুস গাছের আদি নিবাস দক্ষিণ ভারত এবং শ্রীলঙ্কা । মধ্যম আকারের চিরহরিৎ এই কাষ্টল বৃক্ষের পাতা ৬-১৫ সেন্টিমিটার লম্বা এবং ৩-৫ সেন্টিমিটার চওড়া হয়ে থাকে । এর ফল জামের মত, ব্যাস প্রায় ২ সেন্টিমিটার । ব্রৃদ্ধির হার ধীর । শুষ্ক মধ্যম আবহাওয়া বিশিষ্ট অঞ্ছলে এই গাছ জন্মে ।
ন্যান্সি অ্যামারম্যান
ন্যান্সি অ্যামারম্যান () (জন্ম ১৯৫০) একজন মার্কিন সমাজবিজ্ঞানী। তিনি ২০০৩ সাল থেকে বস্টন বিশ্ববিদ্যালয়ের ধর্মের সমাজবিজ্ঞান (sociology of religion) বিষয়ে অধ্যাপনা করছেন। ১৯৮৪ থেকে ১৯৯৫ সাল পর্যন্ত এমোরি বিশ্ববিদ্যালয়ের (Emory University) অধ্যাপক ছিলেন | ১৯৯২ সালে তাঁর বই "Baptist Battles" সোসাইটি ফর সায়েন্টিফিক স্টাডি অফ রিলিজিয়ন (Society for the Scientific Study of Religion) কর্তৃক পুরস্কারে ভূষিত হয়। তিনি এক দশকের বেশি সময় ধরে তিনি মার্কিন জনগনের ধর্মবিশ্বাস এবং ধর্মগোষ্ঠী নিয়ে গবেষণা চালাচ্ছেন।
নিয়ানডার্থাল
নিয়ানডার্থাল (ইংরেজি ভাষায়: Neanderthal) একটি জীবাশ্ম-নৃতাত্ত্বিক প্রজাতির নাম যারা প্লাইস্টোসিন যুগে বাস করতো। এরা "হোমো" গণের অন্তর্ভুক্ত। এজন্যই তাদের দ্বিপদী নাম "Homo neanderthalensis" বা "Homo sapiens neanderthalensis"। তাদের আবাসস্থল ছিল ইউরোপ এবং এশিয়ার মধ্য ও পশ্চিম অঞ্চল। ৬০০,০০০ - ৩৫০,০০০ বছর আগে ইউরোপে প্রথম প্রাক-নিয়ানডার্থাল চারিত্রিক বৈশিষ্ট্যের উদ্ভব ঘটে। এই চারিত্রিক বৈশিষ্ট্যগুলোকে অনেক সময় "Homo heidelbergensis" নামক অন্য একটি ক্ল্যাডিস্টিক প্রজাতির বৈশিষ্ট্য শ্রেণীর অন্তর্ভুক্ত করা হয়। হাইডেলবার্গেনসিসের আরেকটি অভিবাসিত রূপ হচ্ছে "Homo rhodesiensis"। ১৩০,০০০ বছর আগে প্রথম পরিপূর্ণ নিয়ানডার্থাল বৈশিষ্ট্যের উদ্ভব ঘটে। কিন্তু ৫০,০০০ বছর আগে এশিয়াতে এবং ৩০,০০০ বছর আগে ইউরোপে এই প্রজাতিটি বিলুপ্ত হয়ে যায়। এখন পর্যন্ত আবিষ্কৃত সবচেয়ে নবীন নিয়ানডার্থাল হচ্ছে Hyaena Den (যুক্তরাজ্য) যা ৩০,০০০ বছর আগে অস্তিত্বশীল ছিল। Vindija (ক্রোয়েশিয়া) নামে আরেক নিয়ানডার্থাল পাওয়া গেছে যার বয়স ৩২,০০০ থেকে ৩৩,০০০ বছরের মধ্যে। এমন কোন নির্দিষ্ট নিয়ানডার্থাল পাওয়া যায়নি যার বয়স ৩০,০০০ বছরের কম। নিয়ানডার্থাল বৈশিষ্ট্যসমৃদ্ধ আধনিক মানুষও পাওয়া গেছে যার নাম Lagar Velho (পর্তুগাল)। ২৪,৫০০ বছর বয়স্ক এই আধুনিক মানুষের মধ্যে বিভিন্ন বৈশিষ্ট্যের চূড়ান্ত সমন্বয় দেখা যায়।
যেখানে জীবাশ্ম হয়ে যাওয়া কঙ্কালের অবশেষ পাওয়া যায়নি সেখানেও ব্যবহৃত পাথরের যন্ত্রপাতির মাধ্যমে নিয়ানডার্থালদের উপস্থিতি শনাক্ত করা যায়। নিয়নডার্থালদের সাথে সম্পর্কিত বিশেষ ধরনের পাথরের যন্ত্রপাতি ব্যবহারের সংস্কৃতিকে Mousterian সংস্কৃতি নামে অভিহিত করা হয়। এই সংস্কৃতির শেষ চিহ্ন পাওয়া গেছে জিব্রাল্টার এর দক্ষিণমুখী উপকূলে অবস্থিত Gorham গুহায়। এছাড়া নিয়ানডার্থালদের সাথে সম্পর্কিত অন্যান্য পাথর সংস্কৃতির মধ্যে রয়েছে Châtelperronian, Aurignacian এবং Gravettian। এর মধ্যে Gravettian ২২,০০০ বছর পূর্ব পর্যন্ত টিকে ছিল। এটাই তাই নিয়ানডার্থাল উপস্থিতির সর্বশেষ প্রমাণ।
নিয়ানডার্থালদের করোটির ক্ষমতা আধুনিক মানুষের চেয়ে বেশি। এটা নির্দেশ করে, সম্ভবত তাদের মস্তিষ্কের আকারও মানুষের চেয়ে বড় ছিল। তারা মূলত মাংসাষী ছিল, এ কারণে শিকারেও তাদের দক্ষতা ছিল অতুলনীয়। গড়পরতায় তাদের উচ্চতা তখনকার হোমো স্যাপিয়েন্সদের সাথে তুলনীয় ছিল। পুরুষদের উচ্চতা ছিল ১৬৫-১৬৮ সেমি (৫'৫"), হাড়ের শক্তিশালী গড়নের কারণে তারা বেশ ভারী ছিল। তাদের হাত ও বাহুতে অনেক শক্তি ছিল। নারীদের উচ্চতা ছিল ১৫২-১৫৬ সেমি (৫'১")। তাদের স্তনের আকৃতি খুব বড় ছিল। কারণ খুব দ্রুত মস্তিষ্কের আকার বৃদ্ধির জন্য প্রচুর শক্তির প্রয়োজন ছিল। আর নিয়ানডার্থাল শিশুদের মস্তিষ্কের বিকাশে এই শক্তির একমাত্র উৎস ছিল মায়ের স্তন্য।
মানব বিবর্তনের কালপঞ্জি
মানব প্রজাতিটির বিবর্তনের ইতিহাসে গুরুত্বপূর্ণ ঘটনাগুলো এখানে স্থান পেয়েছে। এখানে এমন কিছু প্রাণী প্রজাতির সংক্ষিপ্ত বর্ণনা দেয়া হয়েছে যারা মানুষ তথা হোমো স্যাপিয়েন্স প্রজাতির সম্ভাব্য পূর্বপুরুষ হিসেবে কাজ করেছে। একেবারে জীবনের উদ্ভব থেকে শুরু করে ধাপে ধাপে এগুনো হয়েছে। জীবাশ্মবিজ্ঞান, উন্নয়নমূলক জীববিজ্ঞান, অঙ্গসংস্থানবিদ্যা এবং এনাটমি ও বংশগতিবিদ্যার উপাত্তের ভিত্তিতে এই কালপঞ্জি তৈরি করা হয়েছে। মানুষের বিবর্তন নিয়ে গবেষণা নৃবিজ্ঞানের একটি অতি গুরুত্বপূর্ণ বিষয়।
ফ্রিডরিশ ৎসান্ডার
ফ্রিডরিশ ৎসান্ডার () (২৩শে আগস্ট, ১৮৮৭ - ২৮শে মার্চ, ১৯৩৩) রুশ সাম্রাজ্য ও সোভিয়েত ইউনিয়নে রকেটবিজ্ঞান ও নভোশ্চরণের বিকাশে অন্যতম অগ্রদূত হিসেবে ভূমিকা রাখেন। রুশ ভাষায় তাকে "Фридрих Артурович Цандер" (ফ্রিদরিখ আর্তুরোভিচ ৎসান্দের) নামে ডাকা হয়, আবার তার নামের লাটভীয় সংস্করণ হচ্ছে "Frīdrihs Canders"। সোভিয়েত ইউনিয়ন থেকে উৎক্ষেপণ করা প্রথম তরল জ্বালানি চালিত রকেটের নকশা করেছেন এই ৎসান্ডার, এই রকেটের নাম জিআইআরডি-এক্স। এই প্রথম রকেট ছাড়াও তিনি মহাকাশ অভিযানের জন্য অনেক তাত্ত্বিক অবদান রেখেছেন।
মার্গারেট আর্চার
মার্গারেট আর্চার বৃটিশ সমাজবিজ্ঞানী ১৯৭৩ সাল থেকে ওয়ারয়িক বিশ্ববিদ্যালয়ের সমাজবিজ্ঞান (sociology) বিষযের অধ্যাপনা করছেন। ১৯৬৬ থেকে ১৯৭৩ সাল পর্যন্ত তিনি রিডিং বিশ্ববিদ্যালয়ের (University of Reading) প্রভাষক ছিলেন। আন্তর্জাতিক সমাজ বিজ্ঞান সংঘের (International Sociological Association) ১২ তম বিশ্ব সম্মেলনে (World Congress of Sociology) তিনি এ সংঘের প্রথম নারী প্রেসিডেন্ট নির্বাচিত হন।
টমাস বটোমোর
টমাস বটোমোর () (৮ এপ্রিল ১৯২০ – ৯ ডিসেম্বর ১৯৯২) ছিলেন মার্কসবাদী মতানুসারি বৃটিশ সমাজবিজ্ঞানী।
টমাস বটোমোর পেশাগত জীবনে তিনি ছিলেন লন্ডন বিশ্ববিদ্যালয়ের সমাজতত্ত্বের রিডার। তিনি ১৯৫৩ থেকে ১৯৫৯ পর্যন্ত আন্তর্জাতিক সমাজ বিজ্ঞান সংঘের (International Sociological Association) সাধারণ সম্পাদক ছিলেন। তিনি কার্ল মার্কসের কাজগুলোর অনুবাদ এবং ব্যাখ্যা করেন। এর ফলে ১৯৬৩ তে প্রকাশিত হয় "Marx's Early Writings" এবং "Selected Writings in Sociology and Social Philosophy"। তিনি রাষ্ট্রবিজ্ঞান ও সমাজবিজ্ঞান বিষয়ে অসংখ্য জার্নাল সম্পাদনা ও লেখালেখি করেন। এছাড়াও ১৯৮৩ তে "A Dictionary of Marxist Thought" সম্পাদনা করেন। ১৯৯৩ সালে তার মৃত্যুর পর প্রকাশিত হয় তার সম্পাদিত "The Blackwell Dictionary of Twentieth century Social Thought"। বটোমোর ব্রিটিশ শ্রমিক দলের (British Labour Party) সদস্য ছিলেন।
কামারপুকুর
কামারপুকুর হল ভারতের পশ্চিমবঙ্গ রাজ্যের হুগলি জেলার অন্তর্গত আরামবাগ মহকুমার একটি গ্রাম। কামারপুকুরে গোঘাট ২ সমষ্টি উন্নয়ন ব্লকের সদর দফতর অবস্থিত। এই গ্রামে ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের পৈত্রিক বাড়ি ও জন্মস্থান অবস্থিত। রামকৃষ্ণ পরমহংসের স্ত্রী সারদা দেবীর জন্মস্থান জয়রামবাটী গ্রামও (বাঁকুড়া জেলার অন্তর্গত) কামারপুকুর গ্রামের কাছে অবস্থিত। রামকৃষ্ণ পরমহংসের জন্মস্থান ও পৈতৃক বাড়ি (অধুনা "রামকৃষ্ণ মঠ, কামারপুকুর" নামে রামকৃষ্ণ মঠ ও মিশনের শাখাকেন্দ্র), তাঁর পরিবারের রঘুবীর মন্দির, যুগী শিবমন্দির ও অন্যান্য দ্রষ্টব্য স্থানগুলি এখন হিন্দু ধর্মাবলম্বীদের কাছে তীর্থস্থানের মর্যাদা পায়। 
কামারপুকুর গ্রামের আদি নাম সুখলালগঞ্জ। গ্রামের আদি জমিদার সুখলাল গোস্বামীর নামেই এই নাম। সুখলালগঞ্জ, শ্রীপুর, মুকুন্দপুর, মধুবাটী ও কামারপুকুর — এই পাঁচখানি ছোটো গ্রাম পরস্পরের খুব কাছাকাছি অবস্থিত বলে বহুদিন ধরে সকলের কাছে শুধুমাত্র কামারপুকুর গ্রাম নামেই অভিহিত হয়ে আসছে। অনেকের মতে, শ্রীশ্রীরামকৃষ্ণ পরমহংসের ভিক্ষামাতা ধনী কামারিনীর পিতৃকুলের কোনো এক ব্যক্তিকে দিয়ে স্থানীয় শাসনকর্তা মানিকরাজা যে পুকুরটি খনন করিয়েছিলেন, তাকে কামারদের পুষ্করিনী নামে অভিহিত করত। এই নামটি থেকেই কামারপুকুর নামটির উদ্ভব ঘটে। 
বাংলার অন্যান্য গ্রামের মতোই কামারপুকুর গ্রামেও প্রাচীনকালে বহু হিন্দু দেবদেবীর মন্দির প্রতিষ্ঠিত হয়েছিল। মন্দিরের মধ্যে শিবমন্দিরের প্রাধান্য ছিল। শিবরাত্রি, গাজন, হরিবাসর ও হরিনাম সংকীর্তনে গ্রামের লোকের উৎসাহ ছিল সর্বাধিক। তবে বিষ্ণু, কালী, শীতলা, মনসা, বিশালাক্ষী ও ধর্মঠাকুর সমানভাবে পূজা পেতেন। এই ধর্মীয় উদারতার আবহাওয়াতেই শ্রীশ্রীরামকৃষ্ণ পরমহংসের বাল্যকাল অতিবাহিত হয়েছিল।
১৮৩৬ থেকে ১৮৫৩ সাল পর্যন্ত প্রায় সতেরো বছর শ্রীশ্রীরামকৃষ্ণ একাদিক্রমে কামারপুকুরে ছিলেন। পরে দক্ষিণেশ্বরে চলে যান। কিন্তু মাঝেমধ্যেই কামারপুকুরে এসে থাকতেন। সাধনাকালের অন্তে প্রায় প্রতিবছরই চতুর্মাস্য (বর্ষা ও শরৎকাল) তিনি কামারপুকুরে এসে কাটাতেন। ১৮৮০ সালে শেষবার কামারপুকুরে আসেন। সেবার আটমাস কাল এখানে অতিবাহিত করেন।
১৮৮৬ সালের ৭ ফেব্রুয়ারী "শ্রীশ্রীরামকৃষ্ণকথামৃত"-রচয়িতা শ্রীম কামারপুকুর দর্শনে আসেন। শ্রীশ্রীরামকৃষ্ণ তখন অসুস্থ ছিলেন। শ্রীম কামারপুকুর গ্রাম সম্পর্কে লেখেন,
আমি যখন প্রথম কামারপুকুরে যাই, রাস্তার লোক, ক্ষেতের চাষী, সকলকে গিয়া ঠাকুরের কথা জিজ্ঞাসা করিয়াছি, সকলকেই আলিঙ্গন করিতে ইচ্ছা হইত। যেন কত আপন। পশুপক্ষী, বৃক্ষ সকলকে ধন্য মনে হইত। কারণ ইহারা ঠাকুরকে দর্শন ও স্পর্শ করিয়াছে। যিনিই ঠাকুরের কথা বলিয়াছেন, তাঁহাকেই প্রণাম করিয়াছি। ঠাকুর চোখ বদলাইয়া দিয়াছেন কিনা।
শ্রীম কামারপুকুরে গিয়াছিলেন শুনে, শ্রীশ্রীরামকৃষ্ণ খুব খুশি হন। তিনিও শ্রীমর সঙ্গে কামারপুকুরে যাওয়ার ইচ্ছা প্রকাশ করেন। কিন্তু সেই ইচ্ছা পূর্ণ হওয়ার আগেই শ্রীশ্রীরামকৃষ্ণের মহাপ্রয়াণ ঘটে। শ্রীম অবশ্য তারপরেও ৮-৯ বার কামারপুকুরে এসেছিলেন। তিনি কামারপুকুরেই স্থায়ীভাবে বসবাসের কথা চিন্তা করেছিলেন। কিন্তু কামারপুকুরকে 'ম্যালেরিয়ার ডিপো' আখ্যা দিয়ে শ্রীশ্রীমা সারদা দেবী শ্রীমকে কামারপুকুরে বসবাসের অনুমতি দেননি।
শ্রীশ্রীরামকৃষ্ণের মৃত্যুর পর শ্রীশ্রীমা সারদা দেবী অনেক অভাব-অনটন সহ্য করেও কামারপুকুরের পর্ণকুটিরে দীর্ঘকাল কাটিয়েছিলেন। ১৮৮৯ সালে নরেন্দ্রনাথ (স্বামী বিবেকানন্দ) কামারপুকুরে আসেন। স্বামীজী একবার বলেছিলেন, যারা ভাগ্যবান তারাই সেইসব (কামারপুকুরে ঠাকুরের জন্মভূমি) দর্শন করতে পায়। শ্রীশ্রীমা কিছুকাল ভক্ত গিরিশচন্দ্র ঘোষকে নিয়ে এখানে বাস করেন। শ্রীশ্রীরামকৃষ্ণের সকল সন্ন্যাসী ও গৃহী শিষ্যেরাই কামারপুকুর দর্শনে এসেছিলেন।
নিউক্যাসল আপন টাইন
নিউক্যাসল আপন টাইন () উত্তর-পূর্ব ইংল্যান্ডের টাইন অ্যান্ড উইয়ার কাউন্টিতে অবস্থিত একটি শহর। টাইন নদীর উত্তর তীরে এই শহর গড়ে উঠেছে।
অতীতে এই স্থানে রোমান সাম্রাজ্যভুক্ত পন্স অ্যালিয়াস নামক শহর অবস্থিত ছিল। প্রথম উইলিয়ামের জ্যেষ্ঠ্য পুত্র দ্বিতীয় ডিউক কর্তৃক ১০৮০ সালে নির্মিত নিউক্যাসল প্রাসাদ হতে এই শহরের নামকরণ করা হয়েছে। উল ব্যবসা ও কয়লা উত্তোলনের জন্য নিউক্যাসল আপন ট্যাইন গুরুত্বপূর্ণ শহরে পরিণত হয়। এই শহরে ষোড়শ শতাব্দীতে নির্মি বন্দর ও জাহাজ নির্মাণ কেন্দ্র তৎকালীন সময়ে পৃথিবীর সর্ববৃহৎ ছিল। পরবর্তিতে এই শিল্প ক্রমেই বন্ধ হয়ে যায়। বর্তমানে উই শহর ইংল্যান্ডের অন্যতম গুরুত্বপূর্ণ ব্যবসায়িক ও সাংস্কৃতিক কেন্দ্র। রাত্রিজীবনের জন্য এই শহর প্রসিদ্ধ।
ব্রহ্মা
ব্রহ্মা (সংস্কৃত: ब्रह्मा; "Brahmā") হিন্দুধর্মে সৃষ্টির দেবতা। বিষ্ণু ও শিবের সঙ্গে তিনি ত্রিমূর্তিতে বিরাজমান। তিনি অবশ্য হিন্দু বেদান্ত দর্শনের সর্বোচ্চ দিব্যসত্ত্বা ব্রহ্মের সমরূপ নন। বরং বৈদিক দেবতা প্রজাপতিকে ব্রহ্মার সমরূপ বলা চলে। বিদ্যাদেবী সরস্বতী ব্রহ্মার স্ত্রী।
সংস্কৃত ব্যাকরণ অনুসারে, মূল বিশেষ্য প্রাতিপদিক "ব্রহ্মন্" শব্দটি থেকে দুটি পৃথক বিশেষ্য সৃষ্টি হয়েছে। একটি ক্লীব বিশেষ্য "ব্রহ্মন্" ("bráhman"); এই শব্দের কর্তৃপদমূলক একবচন রূপটি হল "ব্রহ্ম" (সংস্কৃত: ब्रह्म)। এই বিশেষ্যটির একটি সাধারণ ও বিমূর্ত অর্থ রয়েছে।
এর বিপরীতে রয়েছে পুং বিশেষ্য "ব্রহ্মন্" ("brahmán")। এই শব্দের কর্তৃপদমূলক একবচন রূপটিই হল "ব্রহ্মা" (সংস্কৃত: ब्रह्मा)। এই শব্দটি ব্যক্তিনাম ও হিন্দু সৃষ্টিদেবতার নাম হিসেবে ব্যবহৃত। এঁকে নিয়েই আমাদের বর্তমান নিবন্ধ।
ব্রহ্মা মালয় ভাষায় "বেরাহমা" ও থাই ভাষায় "ফ্রা ফ্রোম" নামে পরিচিত। বাংলা ভাষায় লোকমুখে তাঁকে "বহরম" বা "বিরিঞ্চি"-ও বলা হয়ে থাকে।
অর্থঃ ব্রহ্মা কমণ্ডলুধারী, তাঁর চারটি মুখ। তিনি কখনও লাল পদ্মে, কখনও শ্বেতহংসের উপর আসীন। তাঁর গায়ের রং লাল গৌরবর্ণ। তিনি লম্বা এবং উন্নত অঙ্গধারী। তাঁর উপরের বামহাতে কমণ্ডলু, ডানহাতে স্রুব। নিচের বামহাতে স্রুব এবং ডানহাতে জপমালা। তাঁর বামপাশে আজ্যস্থালী এবং সম্মুখে বেদসকল এবং ঋষিগণ। ব্রহ্মার বামপাশে সাবিত্রী এবং ডানপাশে সরস্বতী দেবী বিরাজিতা। ঋষিগণ এভাবেই ব্রহ্মার ধ্যান করেন।
সৃষ্টির প্রারম্ভে ব্রহ্মা প্রজাপতিদের সৃষ্টি করেন। এই প্রজাপতিরাই মানবজাতির আদিপিতা। "মনুস্মৃতি" গ্রন্থে এই প্রজাপতিদের নাম পাওয়া যায়। এঁরা হলেন মারীচি, অত্রি, অঙ্গিরস, পুলস্ত, পুলহ, ক্রতুজ, বশিষ্ঠ, প্রচেতস বা দক্ষ, ভৃগু ও নারদ। "সপ্তর্ষি" নামে পরিচিত সাত মহান ঋষির স্রষ্টা ব্রহ্মা। এঁরা তাঁকে বিশ্বসৃষ্টির কাজে সহায়তা করেন। তাঁর এই পুত্রগণ তাঁর শরীর থেকে জাত হননি, হয়েছেন তাঁর মন থেকে। এই কারণে তাঁদের "মানসপুত্র" বলা হয়।
বেদ ও পুরাণ শাস্ত্র অনুসারে, ব্রহ্মা দেবতাদের বিষয়ে হস্তক্ষেপ বেশি করেন। নশ্বরদের ক্ষেত্রে তাঁর হস্তক্ষেপের ঘটনা অপেক্ষাকৃত কম। তিনি সোমের উপর চাপ সৃষ্টি করে তারকাকে তাঁর স্বামী বৃহস্পতির নিকট ফিরিয়ে দিতে বাধ্য করেন। তাঁকে ধর্ম ও অত্রির পিতারূপেও কল্পনা করা হয়।
জন ম্যাককেইন
জন সিডনি ম্যাককেইন () (জন্ম: ২৯শে আগস্ট, ১৯৩৬ - মৃত্যু: ২৫শে আগস্ট, ২০১৮) ছিলেন একজন মার্কিন রাজনীতিবিদ। তিনি মার্কিন যুক্তরাষ্ট্রের সিনেটে অ্যারিজোনা অঙ্গরাজ্যের প্রতিনিধি হিসাবে দায়িত্বপালন করেন। ২০০৮ সালের মার্কিন প্রেসিডেন্ট নির্বাচনে তিনি রিপাবলিকান পার্টির প্রেসিডেন্ট পদপ্রার্থী হিসাবে বারাক ওবামার সাথে প্রতিদ্বন্দ্বিতা করে পরাজিত হন।
ম্যাককেইন মার্কিন নৌবাহিনীর বৈমানিক হিসাবে ভিয়েতনাম যুদ্ধে অংশ নেন। সেখানে ১৯৬৭ সালে উত্তর ভিয়েতনামে বোমা বর্ষণের উদ্দেশ্যে অভিযান চালনার সময়ে গুলি খেয়ে তাঁর বিমানটি ভূপাতিত হয় ও তিনি বন্দী হন। যুদ্ধ বন্দী হিসাবে তিনি ভিয়েতনামে ৬ বছর আটক ছিলেন।
গীতগোবিন্দম্
গীতগোবিন্দম্ (, Bengali:গীতগোবিন্দ, Devanagari: गीत गोविन्द) ("Song of Govinda") গৌড়ের রাজা লক্ষ্মণ সেনের সভাকবি জয়দেব কর্তৃক সংস্কৃত ভাষায় রচিত একটি কাব্য; এর রচনাকাল ১২ শতক। এই কাব্যে বৃন্দাবনে শ্রীকৃষ্ণের গোপিনীদের সঙ্গে রাসলীলা — রাধার বিষাদ বর্ণনা, কৃষ্ণের জন্য ব্যাকুলতা, উপালম্ভ বচন, কৃষ্ণের রাধার জন্য উৎকণ্ঠা, রাধার সখীদের দ্বারা রাধার বিরহ-সন্তাপের বর্ণনা গ্রন্থিত হয়েছে। কাব্যের মনোরম রচনাশৈলী, ভাবপ্রবণতা, সুমধুর রাগরাগিণী, ধর্মীয় তাৎপর্য তথা সুললিত কোমল-কান্ত-পদাবলী সাহিত্যিক রসপিপাসুদের অপার আনন্দ প্রদান করে। ১৭৮৪ খ্রিস্টাব্দে উইলিয়াম জোন্স দ্বারা লিখিত 'অন দ্য মিউজিকাল মোডস্ অফ হিন্দুস্' (এশিয়াটিক রিসার্চেস, খণ্ড ৩) বইয়ে গীতগোবিন্দকে 'গোপনাট্য' (Pastoral Drama) বলে অভিহিত করা হয়েছে। অন্যান্য সমালোচকরা একে 'গীতিনাটক', 'পরিশুদ্ধ যাত্রা', 'সংগীত রূপক' বলে আখ্যায়িত করেছেন। এনসাইক্লোপিডিয়া ব্রিটানিকাতে (খণ্ড ৫) এই কাব্যকে 'ধর্মনাট্য'বলা হয়েছে। জার্মান কবি গ্যেটে এই কাব্যের অনুবাদ সংস্করণ পাঠ করে কাব্যটির ভূয়সী প্রশংসা করেছিলেন। 
গীতগোবিন্দম্ ২৪টি প্রবন্ধ (১২ সর্গ) ও ৭২ শ্লোকযুক্ত অষ্টপদী পংক্তির এমন এক সর্বাঙ্গসুন্দর গ্রন্থ যেখানে রাধা-কৃষ্ণের মিলন-বিরহ, অভিলাষ, প্রত্যাশা, নিরাশা, মান, ঈর্ষা, হর্ষোল্লাস তথা পুনর্মিলনের কাহিনি মধুর লালিত্যমণ্ডিত পদ দ্বারা সংবন্ধিত হয়েছে। এই কাব্যের দশাবতার-স্তোত্রেই প্রথম গৌতম বুদ্ধকে 'যজ্ঞনিন্দাকারী' বিষ্ণুর অবতাররূপে উল্লেখ করা হয়েছে এবং কাব্যের শেষে ভগবানরূপী কৃষ্ণ ভক্ত রাধার শ্রীচরণ নিজের মাথায় রাখার যাচ্ঞা জানিয়েছেন, "দেহি পদপল্লবমুদারম্"। 'নবরসিক' জয়দেব এই কাব্যে শৃঙ্গার রসের মাধুর্যব্যঞ্জক বর্ণযুক্ত বৈদর্ভী রীতির অনুপম শৈলীর প্রয়োগ ঘটিয়েছেন। কাব্যটি দ্বাদশ সর্গে বিভক্ত। যথা: ১) সমোদদামোদর ২) সক্লেশকেশব ৩) মুগ্ধ মধুসূদন ৪) স্নিগ্ধ মধুসূদন ৫) সাকাংক্ষ পুণ্ডরীকাক্ষ ৬) কুণ্ঠবৈকুণ্ঠ ৭) নাগরনারায়ণ ৮) বিলক্ষলক্ষ্মীপতি ৯) মন্দমুকুন্দ ১০) চতুর চতুর্ভুজ ১১) সানন্দ দামোদর ১২) সুপ্রীতিপীতাম্বর।
মেদিনীপুর জেলা
মেদিনীপুর জেলা অবিভক্ত ভারতের একটি জেলা ছিল। এটি পশ্চিমবঙ্গের অংশ। ২০০২ সালে এটি পূর্ব মেদিনীপুর ও পশ্চিম মেদিনীপুর জেলায় বিভক্ত হয়।
ক্ষীরোদসাগর
ক্ষীরোদসাগর বা ক্ষীরোদ সমুদ্র বা ক্ষীরসাগর হিন্দু পুরাণে বর্ণিত সপ্তসমুদ্রের অন্যতম। এই সমুদ্র পূর্বদিকে অবস্থিত বলে কল্পিত হয়। পুরাণানুসারে এই সাগর অপ্সরাগণের বিহারস্থল ও বিষ্ণুর আবাসস্থল। পুরাণখ্যাত সমুদ্রমন্থনের ঘটনাটি এখানেই ঘটে। ক্ষীরোদসাগর মন্থন করে চন্দ্র, কামধেনু, লক্ষ্মী, অমৃত প্রভৃতি উঠেছিল। মন্থনকালে বাসুকিনাগের বিষে সাগরের জল বিষাক্ত হয়ে গেলে মহাদেব সেই বিষ পান করে ক্ষীরসাগর ও বিশ্বকে রক্ষা করেন। বিষের প্রভাবে মহাদেব নিজে নীলকণ্ঠ হন।
পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১
মার্কণ্ডেয় পুরাণ
মার্কণ্ডেয় পুরাণ (সংস্কৃত: मार्कण्डेय़पुराणम्) অষ্টাদশ মহাপুরাণের অন্যতম এবং একটি গুরুত্বপূর্ণ হিন্দু ধর্মগ্রন্থ। এই পুরাণ মহর্ষি জৈমিনি ও মহর্ষি মার্কণ্ডেয়ের মধ্যে কথোপকথন আকারে রচিত। এফ ই পারগিটার এই পুরাণের ইংরেজি অনুবাদ করেন।
মার্কণ্ডেয় পুরাণে কোনো নির্দিষ্ট বিষয়বস্তু লক্ষিত হয় না। এটি শিব, বিষ্ণু বা অন্য কোনো দেবতা নিরপেক্ষ। গ্রন্থের সূচনা মার্কণ্ডেয়ের সম্মুখে জৈমিনি কর্তৃক উত্থাপিত চারটি প্রশ্নের মাধ্যমে। গ্রন্থের অধ্যায়সংখ্যা ১৩৪। ৫০-৯৭ অধ্যায়সমূহে রয়েছে ১৪টি " মন্বন্তর " বা মনুর সময়কালের বিবরণী। এর মধ্যে তেরোটি অধ্যায় (অধ্যায় ৭৮-৯০) একত্রে দেবীমাহাত্ম্যম্ নামে পরিচিত। ১০৮-১৩৩ অধ্যায়সমূহে বর্ণিত হয়েছে পৌরাণিক রাজবংশগুলির বৃত্তান্ত।
সুরথ
সুরথ হিন্দু পুরাণে উল্লিখিত এক রাজা। মার্কণ্ডেয় পুরাণ-এ তাঁর উল্লেখ আছে। কাশ্মীরের সন্নিকটে এর রাজ্য ছিল বলে অনুমিত হয়। রাজধানীর নাম কোলা। ইনিই দুর্গোৎসব করেন।
মেধা
মেধা হিন্দু পুরাণে উল্লিখিত এক ঋষি। মার্কণ্ডেয় পুরাণ-এ তাঁর উল্লেখ আছে। ইনিই রাজা সুরথের কাছে দুর্গোৎসব তত্ত্ব ব্যাখ্যা করেন।
মহামায়া
মহামায়া হল হিন্দু দর্শনে বর্ণিত পরমেশ্বরী শক্তি। নাগোজীভট্টী টীকা অনুসারে মহামায়া “বিসদৃশ-প্রতীতি-সাধিকা ঈশ্বরশক্তি”। তত্ত্বপ্রকাশিকা টীকা মতে মহামায়াই হল “অঘটন-ঘটন-পটীয়সী ব্রহ্মাত্মিকা শক্তি”। ঈশ্বর সৃষ্টি, পালন, সংহার ও জন্ম লীলা প্রভৃতি কার্য এই মহাশক্তির সাহায্যেই সম্পাদন করেন বলে হিন্দুদের বিশ্বাস। এই মহাশক্তিই দুর্গা, কালী, জগদ্ধাত্রী প্রভৃতি নামে ও রূপে ভক্তদের দ্বারা পূজিতা হন।
দেবী ভাগবত গ্রন্থে ব্রহ্মা নারদকে মহামায়া তত্ত্ব ব্যাখ্যা করেছেন। এই গ্রন্থে মহামায়া ব্রহ্ম, পরমাত্মা ও ভগবতী নামে কথিত। রুদ্রযামল তন্ত্রগ্রন্থেও মহামায়াকে পরব্রহ্ম বলা হয়েছে।
শ্রীশ্রীচণ্ডীতে রাজা সুরথ মেধা ঋষির নিকট মহামায়া তত্ত্বব্যাখ্যা জানতে চাইলে সমগ্র চণ্ডীপুস্তকটির কাহিনির অবতারণা করা হয়। এই গ্রন্থে মোট আটবার মহামায়ার উল্লেখ করা হয়েছে।
এবিপি আনন্দ
এবিপি আনন্দ (আগের ছিল: স্টার আনন্দ) ভারতের একটি জাতীয় বাংলা সংবাদ চ্যানেল।
এই চ্যানেলটি স্টার টিভি ও আনন্দবাজার পত্রিকার একটি যৌথ প্রযোজনা। ১ জুন ২০০৫ তারিখ থেকে একটি ২৪ ঘণ্টার ফ্রি-টু-এয়ার চ্যানেল হিসাবে এর সম্প্রচার শুরু হয়। স্থানীয় ভাষায় সংবাদ পরিবেশনার ক্ষেত্রে একটি আদর্শ উপস্থাপনা করার পাশাপাশি এবিপি আনন্দ বাংলা, সর্বভারতীয় ও বিশ্বসংবাদ পরিবেশনার ক্ষেত্রে চিত্তাকর্ষক পরিচালনা এবং গভীর ও বিশ্লেষণাত্মক সংবাদ প্রচারের ঐতিহ্যের সূচনা ঘটায়। এবিপি আনন্দ সম্প্রচারিত হয় মিডিয়া কনটেন্ট অ্যান্ড কমিউনিকেশন সার্ভিসেস ইন্ডিয়া প্রাইভেট লিমিটেড (এমসিসিএস)-এর দ্বারা, যা ভারতীয় গণমাধ্যম জগতের দুই বৃহত্তম ব্র্যান্ড আনন্দবাজার গোষ্ঠীর ১০০% মালিকানাধীন এবিপিটিভি এবং স্টার গোষ্ঠীর সম্পূর্ণ মালিকানাধীন স্টার নিউজ ব্রডকাস্টিং লিমিটেড-এর একটি ৭৪:২৬ যৌথ উদ্যোগ। কলকাতাকেন্দ্রিক ও স্টেট-অব-দ্য-আর্ট প্রযোজনার সুবিধাযুক্ত এবিপি আনন্দ একটি বিরাট ব্যুরো নেটওয়ার্ক চালু করে বাঙালি দর্শকদের সামনে একটি অপ্রতিদ্বন্দ্বী, বোধগম্য ও প্রত্যক্ষ সংবাদ পরিবেশনা শুরু করে। সম্প্রচার শুরুর সপ্তাহতেই এবিপি আনন্দ কলকাতা ও পশ্চিমবঙ্গের ৪০% মার্কেটশেয়ার দখল করে নেয়। তারপর থেকে বাঙালি মানস ও চিন্তাধারার উপযোগী অনুষ্ঠান সম্প্রচার করে এই চ্যানেল প্রভূত জনপ্রিয়তা অর্জন করে।
এবিপি আনন্দে সম্প্রচারিত কয়েকটি অনুষ্ঠান হল স্টার খবর, হয় মা নয় বৌমা (টেলিভিশন ধারাবাহিক সমালোচনা ও সংবাদ পরিবেশনা মূলক অনুষ্ঠান), এক ডজন গল্প (সারা দিনের সেরা ১২টি খবরের বিশ্লেষণ), হ্যালো ভিআইপি (বাংলা ও ভারতের কৃতী ব্যক্তিত্বদের সাক্ষাৎকার) ইত্যাদি। এছাড়াও অনেক বিশেষ অনুষ্ঠান সম্প্রচার ও স্পনসর করে থাকে এবিপি আনন্দ। এবিপি আনন্দের সঞ্চালকেরা হলেন সুমন দে, রেশমি, অমিত, দীপক, ঋতব্রত, মানস, শিলাদিত্য, প্রদীপ্ত, বিতনু, অমিত, রজত, শৌণক প্রমুখ।
কলকাতা টিভি
কলকাতা টিভি একটি ২৪x৭ বাংলা বাংলা সংবাদ চ্যানেল। ৬২৭ কোটি টাকার জেনিটিস গোষ্ঠীর ভূতপূর্ব সংস্থা এসএসটি মিডিয়ার মাধ্যমে ২৬ মার্চ ২০০৬ তারিখে এর সম্প্রচার শুরু হয়। বিশিষ্ট চিত্রাভিনেত্রী ও পরিচালিকা অপর্ণা সেন ও বিশিষ্ট সাংবাদিক ও আনন্দবাজার পত্রিকার প্রাক্তন কার্যনির্বাহী সম্পাদক সুমন চট্টোপাধ্যায় এই চ্যানেলের প্রতিষ্ঠাতা। এখন এই চ্যানেলটি টিভি৯ এর সাথে যুক্ত হয়েছে।
জি ২৪ ঘন্টা
২৪ ঘণ্টা একটি জনপ্রিয় ২৪x৭ বাংলা সংবাদ চ্যানেল। এই চ্যানেলের মালিক জি এন্টারটেইনমেন্ট এন্টারপ্রাইজের জি নিউজ লিমিটেড শাখার জি আকাশ নিউজ বিভাগ।